Politika objašnjava: Porodična penzija ne zastareva - Penzin\nPočetna Magazin Godine Politika objašnjava: Porodična penzija ne zastareva\nIlustracija iz Penzinove priče: Košulja s Flekom\nBeograđanka čijoj ćerki ovih dana prestaje pravo na porodičnu penziju, jer je napunila 26 godina, a njoj je do penzije ostalo još sedam godina, javila se redakciji dnevnog lista Politika u nedoumici da li će, kada stekne uslov za starosnu penziju, moći da podnese zahtev za porodičnu uprkos prekidu od sedam godina.\nIzračunala je, kaže, da će i posle tih sedam godina, porodična penzija umanjena za 30 odsto, ako se ništa ne promeni u načinu obračuna, biti veća od njene starosne, jer već godinama prima minimalac.\nU PIO fondu kažu da pravo na porodičnu penziju ne zastareva. To ovoj Beograđanki ostavlja mogućnost da i posle sedam godina, kao udovica, počne da prima porodičnu penziju. S tim što, prema važećem Zakonu o PIO, udovica ispunjava uslov za ostvarivanje prava na porodičnu penziju ove godine, ako je do smrti bračnog druga navršila 52,6 meseci života, a od 2017. godine i nadalje – 53 godine života. Ukoliko čitateljka ispunjava ovaj uslov, može da ostvari pravo na porodičnu penziju, pod uslovom da nije u osiguranju.\nIstovremeno, naglašavaju u PIO fondu, zakon predviđa da osiguranik, odnosno korisnik penzije, koji stekne pravo na dve, ili više penzija u Srbiji, može da koristi samo jednu od tih penzija. Po sopstvenom izboru. Dakle, osiguranik koji ispunjava zakonske uslove za ostvarivanje prava, sam odlučuje kada će i za koje pravo iz PIO da podnese zahtev.\nAko je umrli osiguranik ili korisnik penzije u trenutku zaključenja braka navršio 65 godina života (muškarac), odnosno 61 godinu života (uslov za žene u 2016.), bračni drug može steći pravo na porodičnu penziju pod uslovom da imaju zajedničko dete, ili da je brak trajao najmanje dve godine.\nTags:Fond PIOminimalacporodična penzijaSrbijaZakon o penzionom i invalidskom osiguranju Republike Srbije


ODRŽAN NASTAVAK 28. REDOVNE SJEDNICE VLADE TUZLANSKOG KANTONA – TuzlaInfo.ba\n21/12/2011 | 10:44\nVlada Tuzlanskog kantona dala je danas saglasnost na Odluku o odobravanju ukupno 312.000,00 KM općinama za plate komunalnih redara u okviru projekta uspostave komunalnih redara. Naime, u okviru raspodjele grantova po općinama posebno su planirana sredstva za uspostavu komunalnih redara. Općini Tuzla odobreno je 72.000,00 KM, Općini Živinice je odobreno 36.000,00 KM, a po 24,000,00 KM odobreno je općinama Kalesija, Banovići, Lukavac, Gradačac, Srebrenik i Gračanica. Po 12.000,00 KM odobreno je općinama Kladanj, Teočak, Doboj Istok, Sapna i Čelić. Visina planiranih sredstava po općinama za uspostavu komunalnih redara i njihovo finansiranje za 12 mjeseci, dobijena je na osnovu broja redara koji je srazmjeran veličini općine, odnosno udjelu općina u ukupnom prikupljanju namjenskih sredstava. Ovom odlukom su obuhvaćena sredstva za plate komunalnih redara, a nabavku opreme za komunalne redare, službena odjeća, digitalni fotoaparati i automobili, u ime općina vrši Ministarstvo prostornog uređenja i zaštite okolice Tuzlanskog kantona na osnovu pismenih saglasnosti općina.\nVlada Tuzlanskog kantona dala je danas saglasnost na Program Ministarstva zdravstva Tuzlanskog kantona za raspodjelu sredstava za organizacije i udruženja sa pozicije “Tekući transferi neprofitnim organizacijama”. Sredstva u ukupnom iznosu od 25.100,00 KM raspodjeljuju se neprofitnim organizacijama i udruženjima, a na osnovu podnesenih programa – projekata koji se odnose na organizaciju akcija dobrovoljnih darivanja krvi na terenu 20.080,00 KM, odnosno organizaciju ili sudjelovanje na organizovanim oblicima stručnog usavršavanja u oblasti zdravstva na svjetskom nivou, koji se događaju na području Tuzlanskog kantona 5.020,00 KM.\nVlada Tuzlanskog kantona dala je danas saglasnost na Odluku o odobravanju 25.000,00 KM JP “Šume Tuzlanskog kantona” d.d. Kladanj na ime finansiranja troškova upravljanja Zaštićenim pejzažom “Konjuh” u 2011. godini.\nVlada Tuzlanskog kantona dala je danas saglasnost na Odluku o dodjeli finansijskih sredstava neprofitnim organizacijama u cilju unaprijeđenja saobraćaja i saobraćajne kulture. Ovom Odlukom za devet neprofitnih organizacija koje su aplicirale na Javni poziv dodijeljena su sredstva u ukupnom u iznosu od 25.000,00 KM. Evropskom pokretu u BiH, Ured u Tuzli, za projekat “Budi bezbjedan putnik” odobreno je 7.500,00 KM, a 6.500,00 KM odobreno je udruženju građana Asocijacija za razvoj rekreativnog – turističkog biciklizma “Zelene staze-GREEN TOUR”, za projekat «Edukacija u oblasti brdskog biciklizma i promocija kapaciteta za razvoj turizma i rekreativnih aktivnosti na području TK». Po 2.000,00 KM odobreno je udruženju građana «Citizen» Kalesija i udruženju građana «Scena» Živinice – Gradsko pozorište Živinice. Tuzlanskom auto-moto klubu «TUZAMK» Tuzla, Crvenom križu Općine Banovići, nevladinoj organizaciji «Građanska mreža» i udruženju građana za edukaciju, kulturu, ekonomiju, ekologiju i informisanje “SOH-BET” odobreno je po 1.500,00 KM, a 1.000,00 KM odobreno je udruženju vozača i automehaničara Općine Tuzla.\nVlada je danas dala saglasnost na Finansijski plan JU Zaštićeni pejzaž Konjuh za 2011. godinu, te na Odluku o odobravanju 80.000,00 KM JU “Zaštićeni pejzaž konjuh” Banovići.


Nemački grad koji je dugo bio predmet zabavne teorije zavere na internetu u kojoj se tvrdilo da on ne postoji, sada nudi velike svote novca onome ko dokaže da je to istina. Zvaničnici u Bilefeldu rekli su da će dati milion evra osobi koja pruži čvrste dokaze o njegovom ...\nNemački grad Bilefeld, odavno tema polušaljive teorije zavere koja tvrdi da taj grad zapravo ne postoji, nudi veliku nagradu onome ko dokaže da je ta teorija tačna. Zvaničnici Bilefelda su rekli da će dati milion evra osobi koja iznese čvrste dokaze o nepostojanju grada.\nNemački grad raspisao nagradu da se dokaže da postoji Nemački grad koji je dugo bio predmet zabavne teorije zavere na internetu u kojoj se tvrdilo da stvarno ne postoji, sada nudi velike svote novca onome ko dokaže da je to istina.\nNemački grad koji je dugo bio predmet zabavne teorije zavere na internetu u kojoj se tvrdilo da stvarno ne postoji, sada nudi velike svote novca onome ko dokaže da je to istina Zvaničnici u Bilefeldu rekli su da će dati milion evra osobi koja pruži čvrste dokaze o njegovom ...\nZvaničnici Bilefelda su danas rekli da će dati milion evra osobi koja iznese čvrste dokaze o nepostojanju grada. Oni su naveli da "nema ograničenja kreativnosti" učesnika svojevrsnog konkursa ali da će za nagradu biti uzimani u obzir samo neoborivi dokazi.\nZvaničnici u Bielefeldu rekli su da će dati milion eura osobi koja pruži čvrste dokaze o njegovom nepostojanju. Ideju da Bilefeld ne postoji prvo je plasirao računarski stručnjak Achim Held AP Njemački grad koji je dugo bio predmet teorije zavjere na internetu u kojoj se tvrdilo ...\nNemački grad Bilefeld, odavno tema polušaljive teorije zavere koja tvrdi da taj grad zapravo ne postoji, nudi veliku nagradu onome ko dokaže da je ta teorija tačna. Zvaničnici Bilefelda su danas rekli da će dati milion evra osobi koja iznese čvrste dokaze o nepostojanju grada.\nZvaničnici Bilefelda su danas rekli da će dati milion evra osobi koja iznese čvrste dokaze o nepostojanju grada. Oni su naveli da "nema ograničenja kreativnosti" učesnika svojevrsnog konkursa, ali da će za nagradu biti uzimani u obzir samo neoborivi dokazi.\nDokaži da NE POSTOJI ovaj grad, dobićeš MILION EVRA\nNAJLUĐA TEORIJA ZAVERE IKADA: Milioni veruju da ovaj grad u Nemačkoj zapravo NE POSTOJI\nDnevno - 22.08.2019\nSjajne vesti! Nemački grad Bilefeld , odavno tema polušaljive teorije zavere koja tvrdi da taj grad zapravo ne postoji, nudi veliku nagradu onome ko dokaže da je ta teorija tačna. Zvaničnici Bilefelda su danas rekli da će dati milion evra osobi koja iznese čvrste dokaze o ...


Povećana potražnja: Za dva mjeseca izdato 88.960 pasoša - Prnjavorski informativni portal\nU prva dva mjeseca ove godine pojačan je intenzitet izdavanja pasoša za građane BiH kojih je ukupno izrađeno 88.960, podaci su Agencije za identifikacijske isprave, evidenciju i razmjenu podataka /IDDEEA/.\nU januaru je izrađeno 39.986 pasoša, a u februaru 48.974 ovih putnih isprava.\nU ovoj agenciji navode da je u novembru 2016. godine izrađeno 28.555 pasoša, a u decembar 2016. godine 30.131, javio je portal “Kliks”.\nIz IDDEEA je 3. februara saopšteno da nabavka pasoških knjižica za građane BiH, čije okončanje je bilo planirano najkasnije do 21. marta, neće biti završena i da je dovedeno u pitanje izdavanje pasoša nakon ovog datuma.\nIDDEEA je 28. februara, nakon kompletiranja žalbe koju je u postupku nabavke pasoških knjižica uložila kompanija “Gemalto”, proslijedila žalbu Kancelariji za razmatranje žalbi BiH na postupanje.\nIDDEEA je ranije raspisala tender za nabavku pasoških knjižica, a riječ je o postupku nabavke kojeg Zakon o javnim nabavkama propisuje u slučajevima krajnje hitnosti.\nNa tender su se prijavile dvije kompanije čije će se ponude razmatrati nakon što Kancelarija za razmatranje žalbi odluči po žalbi kompanije “Gemalto”, koja se nije prijavila na tender, prenose agencije.\nUpitni pasoši u BiH


Sukobi na protestu u Beogradu\nProtesti u Kalinoviku, u Bosni i Hercegovini\nVečeras oko 22 sata policija je uspela da smiri nerede u Beogradu koji su izbili pred kraj mitinga koji je organizovala Srpska radikalna stranka u znak protesta zbog hapšenja haškog optuženika Ratka Mladića.\nDo incidenta je došlo oko 20,45 časova kada je manja grupa, najverovatnije navijača koji su se nalazili među nekoliko hiljada pristalica SRS, zapalila baklje i počela da kamenicama gađa policiju. U energičnoj akciji policije i žandarmerije u centru grada privedeno je, po rečima direktora policije Miodraga Veljovića više od 70 huligana. Prema još nezvaničnim podacima ukupno sedmoro povređenih prebačeno u Urgentni centar.\nSve je, inače počelo tokom obraćanja čelnika SRS Dragana Todorovića – kada su huligani uz uobičajene povike „Idite na Kosovo“ i „Spasi Srbiju i ubij se Borise“, započeli sukobe sa policijom. Incidenti su se sa platoa ispred Doma Narodne skupštine preneli u okolne ulice, nakon što je policija počela da potiskuje izgrednike.\nJedinica konjičke policije je izašla na Terazije, gde su izgrednici prevrnuli kontejnere, razbijili nekoliko žardinjera i kamenicama razbili stakla na pasažu. Pre nego što je skup prekinuti brojni govornici, među njima i Kosta Čavoški, Ivana Žigon, Darko Mladić i drugi, iskazali su podršku Mladiću i Šešelju, ali i neslaganje sa politikom saradnje srpskih vlasti sa Haškim tribunalom, koji smatraju antisrpskim sudom.\nNa bini ispred Doma narodne skupštine su sinovi Ratka Mladića i lidera radikala Vojislava Šešelja, a među okupljenima je bio i vođa desničarske organizacije Obraz Mladen Obradović. Na skupu su bile uočljive partijske zastave i zastave sa Šešeljevim likom, a učesnici su nosili i majice sa likom Ratka Mladića, kao i transparente s porukama podrške haškim optuženicima.\nPosle 16 godina sakrivanja, on je uhapšen prošlog četvrtka u selu Lazarevu u blizini Zrenjanina. Mladićev sin Darko, danas je izjavio novinarima da njegov otac nema veze sa masakrom u Srebrenici – najvećem zločinu u Evropi posle Drugog svetskog rata. Darko Mladić – suprotno nalazima višestrukih istraga masakra – rekao je da je njegov otac, u stvari, „spasao mnogo žena, dece i boraca“. Sve drugo, rekao je on, dogodilo se bez očevog znanja.\nMladić je suočen i sa optužbama povezanim sa trogodišnjom opsadom Sarajeva. Haški Tribunal za ratne zločine na području bivše Jugoslavije, podigao je optužnicu protiv Mladića 1995, za ratne zločine i zločine protiv čovečnosti počinjene tokom balkanskih ratova tokom 1990-ih.


Kineski ekonomski rast je usporio na 6,2 odsto u drugom kvartalu 2019. godine, što je najslabiji tempo rasta u poslednjih 27 godina, jer je domaća i inostrana tražnja opala usled rastućih pritisaka u trgovini sa SAD.\nPodaci o privrednom rastu ukazuju na gubitak zamajca ekonomije u odnosu na rast od 6,4 odsto u prvom kvartalu, zbog čega se procenjuje da Peking treba da učini više kako bi podstakao potrošnju i investicije i vratio poslovno poverenje.\nStopa rasta u periodu april-jun bila je u skladu sa prognozama analitičara, koji su očekivali najsporiju ekspanziju od prvog kvartala 1992. godine.\nMada su optimistični podaci o fabričkoj proizvodnji i maloprodaji u junu ukazali na znake poboljšanja, neki analitičari upozoravaju da takvo kretanje možda neće biti održivo i očekuju da Peking u narednim mesecima nastavi sa jačim merama podrške, prenosi Tanjug.\nMaloprodaja je skočila za 9,8 procenata, što je najviša stopa od marta 2018., predvodjena rastom prodaje automobila od 17,2 odsto.\nProizvodnja motornih vozila je u junu pala za 15,2 procenta, jedanaesti mesec uzastopno, što ukazuje na to da proizvodjači automobila ne očekuju kontinurani rasta tražnje u skorije vreme.


RTCG - Radio Televizija Crne Gore - Nacionalni javni servis :: Svijet :: Britanski parlament o izborima, EU o odlaganju Bregzita\nDANAS IZJAŠNJENJE 28. 10. 2019. 07:24 >> 07:26 0\nPodrška torijevcima porasla je tri boda u odnosu na prethodnu anketu prije osam dana i iznosila je 40 odsto, dok su laburisti ostali na 24 odsto, prenosi Rojters.\nDžonson, kojeg su članovi stranke izabrali u julu da bi odblokirao zastoj oko Bregzita, predložio je održavanje izbora 12. decembra, nakon što parlament nije podržao sporazum koji je s Briselom postigao o Bregzitu, odnosno o izlasku Britanije iz Evropske unije.\nPoslanici će glasati u ponedjeljak o tome da li će biti vanrednih izbora, ali većina opozicionih partija je nagovijestila da će se uzdržati ili glasati protiv tog poteza, što znači da Džonson vjerovatno neće dobiti podršku dve trećine poslanika koji su mu potrebni.\nIstovremeno, Gardijan piše da, uprkos prigovorima francuske vlade, dokument koji treba danas da bude dogovoren, nagovještava da će EU prihvatiti zahtjev Britanije za odlaganje.\nBritanski premijer nevoljno je prošle nedjelje zatražio tromjesečno odlaganje Bregzita, do kraja januara 2020, nakon što su poslanici Donjeg doma parlamenta odbacili novi sporazum koji je on postigao s blokom.\nRojters navodi da svako odlaganje Bregzita moraju da prihvate svih 27 zemalja članica, a primjedbe Francuske su do sada sprečavale donošenje takve odluke.\nPrema najnovijem planu, Britanija bi mogla da izađe iz Unije 1. decembra ili 1. januara, što zavisi od toga kada bi parlament ratifikovao sporazum, u novembru ili decembru. Ukoliko bi Britanija ostala u EU i poslije 31. oktobra, evropski blok bi zatražio od Londona da imenuje kandidata za novu Evropsku komisiju, naveli su diplomatski izvori.


odbojka : Južne vesti\nOdbojkašima Niša pripao samo jedan set protiv Crvene zvezde\n10:40, 20. 11. 2021.\nJoš jedan poraz pretrpeli su odbojkaši ”Niša”, koji su u 8. kolu Superlige poraženi od ”Crvene zvezde” rezultatom 3:1 (25:22, 25:18, 22:25, 25:17). Nišlije su tako ostale na samom dnu tabele, sa svega tri osvojena boda.\nPoraz niških odbojkaša na gostovanju u Subotici\n12:54, 13. 11. 2021.\nNisu mnogo toga na gostovanju u Subotici pružili odbojkaši Niša, pa je ekipa Spartaka bez problema slavila rezultatom 3:0 (25:17, 25:17, 25:16). To je šesti poraz niškog tima, pa će i nakon ovog kola ostati na samom dnu tabele.\nOdbojkaši Niša gosti Spartaka u Subotici\n09:29, 12. 11. 2021.\nNakon četiri uzastopna poraza, odbojkaši "Niša" večeras od 19 sati u 7. kolu Superlige gostovaće ekipi "Spartaka" iz Subotice. Tim Dragana Svetozarevića nalazi se na poslednjem mestu tabele sa samo jednom pobedom.\nOdbojkaši Niša nakon poraza od Partizana pali na poslednje mesto tabele\n13:45, 7. 11. 2021.\nNovi neuspeh doživeli su odbojkaši ”Niša” koji su u 6. kolu Superlige poraženi u hali ”Čair” od beogradskog ”Partizana” sa 3:1 u setovima (25:19, 25:20, 25:21, 20:25). Ekipa Dragana Svetozarevića se trenutno nalazi na samom dnu tabele, sa samo 3 osvojena boda.\nOdbojkaši Niša poraženi na gostovanju u Novom Sadu\n09:27, 1. 11. 2021.\nIako su dobili prvi set, odbojkaši Niša nisu uspeli da naprave iznenađenje i savladaju aktuelnog šampiona, ekipu Vojvodine, koja je na kraju slavila rezultatom 3:1 (22:25, 25:15, 25:10, 25:19). Ekipa Dragana Svetozarevića ostala je na tri osvojena boda i nalazi se na začelju tabele.\nOslabljena ekipa Niša doživela ubedljiv poraz u prvoj utakmici četvrtfinala Kupa\n15:20, 28. 10. 2021.\nOdbojkaši Niša ove sezone ne pružaju dobre partije, a na teškom gostovanju u prvoj utakmici četvrtfinala Kupa Srbije pretrpeli su ubedljiv poraz od Crvene zvezde 3:0 (25:9, 25:20, 25:17). Crveno-beli su sada vrlo blizu plasmana u polufinale, a revanš utakmica igra se sledeće srede u Nišu.\n08:36, 3. 12. 2021.\nGrađani do 31. decembra mogu da provere da li su upisani u birački spisak za glasanje o promeni Ustava


Sarajevo - Konferencija povodom predstavljanje Projekta mentalnog zdravlja u BiH i obilježavanja svjetskog dana mentalnog zdravlja\nNa konferenciji je zvanično predstavljen Projekat mentalnog zdravlja u BiH koji će se u naredne tri godine realizirati na cijeloj teritoriji BiH. Projekat je rezultat zajedničkog opredjeljenja i zalaganja resornih ministarstava zdravstva za nastavkom reforme sektora mentalnog zdravlja u BiH koja je počela 1996. godine, a sve u cilju daljeg unapređenja ovog sektora i podizanja kvaliteta i pristupačnosti usluga zaštite mentalnog zdravlja za sve građane BiH. Švicarska vlada je osigurala 4,3 miliona KM za prve tri godine implementacije projekta na području cijele BiH sa mogućim nastavkom ulaganja i nakon ovog trogodišnjeg perioda. Projekat podrazumijeva aktivnosti na razvoju adekvatne zakonodavne i administrativne osnove za organizaciju efikasnih usluga zaštite mentalnog zdravlja u zajednici, edukaciju zdravstvenih radnika u cilju unapređenja njihovih kapaciteta i vještina u pružanju ovih usluga, promotivne kampanje za zaštitu mentalnog zdravlja i borbu protiv stigmatizacije osoba sa mentalnim poremećajima, te podršku udruženjima korisnika u zastupanju njihovih prava i socijalnom uključivanju.\nFederalni ministar zdravstva prim.dr Safet Omerović je ovom prilikom izjavio da stalni rast stope obolijevanja od mentalnih poremećaja u svijetu i BiH obavezuje zdravstveni sektor, ali i društvo u cjelini da posveti veću pažnju mentalnom zdravlju. Ministar Omerović je istaknuo da će se kroz projekt, prije svega, raditi na unapređenju sposobnosti zdravstvenih profesionalaca, približavanja zdravstvene usluge pacijentu kroz razvoj centara za mentalno zdravlje u zajednici, te promociji zdravlja i prevenciji mentalnih oboljenja. Predstavnica Švicarske agencije za razvoj i saradnju Simone Giger kazala je da projekt obuhvata sve aspekte razvoja sistema zaštite mentalnog zdravlja u zajednici, od zakonodavne osnove do preventivnih aktivnosti u zajednici.\n„U okviru projekta, edukacija će biti organizovana za oko 350 profesionalaca koji rade u više od 50 centara za mentalno zdravlje širom BiH. Poseban fokus bit će dat edukaciji medicinskih sestara na jačanju njihovih kapaciteta za pružanje preventivno-promotivnih usluga" – naglasila je Giger. Na konferenciji je naglašena neophodnost preuzimanja odgovornosti i zajedničkog djelovanja svih sudionika u sektoru zaštite mentalnog zdravlja, a sve u cilju postizanja očekivanih rezultata.


Privrednike najviše opterećuju visoki porezi i doprinosi na zarade, obaveza uplate PDV pre nego što firme naplate svoja potraživanja, veliki broj parafiskalnih nameta i njihova visina, velika birokratija i visoke kamate na kredite i pozajmice, pokazuje anketa koju je među 712 malih, srednjih i velikih preduzeća sprovela Unija poslodavaca Srbije.\nČak 12,8 odsto anketiranih navelo je da razmišlja da zatvori svoje preduzeće ukoliko se situacija na tržištu, kao i uslovi poslovanja, ne poprave u narednih godinu dana.\nDugovi u privredi se i dalje nagomilavaju pa je tako anketa sprovedena u 712 malih, srednjih i velikih preduzeća u Srbiji pokazala da su te firme za 1,12 milijardi evra zaduženije nego u junu 2011. godine.\nDugovi su narasli zbog novih kredita i pozajmica, nagomilavanja kamata i penala na stare dugove. Svako treće preduzeće ima dug koji je prosečno 14 puta veći od njegovog ukupnog osnivačkog i obrtnog kapitala, naveo je UPS.\nProsečni rokovi za naplatu potraživanja su dodatno produženi na 134 dana, dok su u poslednjih godinu dana ova preduzeća za 2,4 odsto smanjila broj zaposlenih.\nPrivrednici smatraju da je poželjno smanjiti broj birokratskih procedura u komunikaciji sa poreskom upravom, fondovima obaveznog socijalnog osiguranja, agencijama i drugim državnim institucijama, a poseban akcenat stavili su na suzbijanje korupcije u oblasti dobijanja građevinskih dozvola.\nUnija poslodavaca Srbije, imajući u vidu celokupno stanje u privredi, navodi uz alarmirajuće podatke da ono "iziskuje neodložne promene ekonomske politike, rasterećenje poslovanja i uvođenje reda u nacionalnu ekonomiju”


Playground greškom dao igračima Forza Horizon 4, mesecima pre izlaska igre – PLAY!\nDa se greške u svakom poslu često dešavaju, nije nikakva tajna, ali ponekada se stvarno zapitamo kako dođe do ovako velikih i gotovo neverovatnih stvari.\nKompanija Playground Games je juče nečijom greškom stavila na automatsko skidanje preko Windows Store igru Forza Horizon 4, koja treba da izađe tek 2. oktobra. Ova greška, cela kopija trenutne verzije igre, se pojavila na hard disku svih koji su prednaručili Ultimate Edition.\nNaravno, kako ima još par meseci do izlaska, skinuta verzija sasvim sigurno nije kranji proizvod, ali je opet to mogućnost da se igra odigra mesecima pre izlaska, ali isto tako otvara i mogućnost za ranu piratizaciju i modovanje igre.\nOno što je verovatno i najčudnije u celom tom slučaju, je što ovo uopšte nije prvi put da se ovakve stvari dešavaju sa FH serijalom. Pre oko godinu i po dana, januara 2017. godine, oni su greškom na klijente igrača skinuli developerski build Forza Horizon 3, odnosno radnu verziju igre koja ima sve alate koje koriste developeri, zajedno sa još uvek neobjavljenim novim sadržajem. Ovo je stvorilo ogromne probleme, jer su mnogi kompanijini alati otišli u javnost, pa bi čovek pomislio da su naučili na greškama, ali se očigledno neke stvari nisu sredile ni dan danas.\nPlayground nije izašao sa izjavom povodom ovog slučaja, čak ni da formalno zamoli sve ljude koji su dobili igru da je izbrišu ili im “objasne” da su zakonski to u obavezi da urade.\nRelated Items:Forza Horizon 4, race, Racing, trka, Windows Store, Xbox\nStudio Turn 10 greškom otkrio mobilnu Forza igru


3D štampanje slobodnih formi u gelu - Gradjevinarstvo.rs\n07.08.2013. | Gradjevinarstvo.rs\nStandardni slojeviti proces konvecnijalnih 3D štampača ih ograničava na štampu sa dna na gore u tri ose. Štampač Mataerial uspeva da prkosi gravitaciji korišćenjem materijala za štampanje koji se brzo učvršćuje, ali je sada tim NSTRMNT iz Los Anđelesa, SAD, predvođen Brajanom Harmsom, studentom na Kalifornijskom institutu za arhitekturu (Southern California Institute of Architecture), stvorio 3D proces štampanja nazvan suspendovana dispozicija koji zaobilazi gravitaciju štampanjem objekata u gelu. Ovo ne samo da dozvoljava slobodno štampanje u šest osa, već i omogućava i „undo“ funkciju.\nNSTRMNT 3D štampač koristi šestoosnu robotsku ruku firme Stäubli Robotics sa peristatičkom pumpom montiranoj na njoj. Ovo ubrizgava tečnost-smolu u gel koji služi kao noseća konstrukcija za štampani objekat. Protok pumpe se kontroliše od strane mikrokontrolora Arduino, koji se usklađuje sa kretanjem robota kako bi stvorio otiske. Arduino takođe kontroliše smer protoka pumpe, dajući joj mogućnost da obriše delove štampanog objekta usisavanjem umesto ekstrudiranja.\nNakon završetka štampanja, tečna smola se izlaže ultravioletnom svetlu na jedan ili dva minuta, što ojačava strukturu. „Mi takođe imamo UV LED diode montirane na pumpi, ali po našem iskustvu njima treba previše vremena da očvrsnu strukturu“, objašnjava Harms. Kao i kod odštampanih struktura za podršku kod tradicionalnih 3D štampanih objekata, gel drži smolu na mesto sve dok ne očvrsne i bude spremna za uklanjanje.\n„Gel može biti ponovo iskorišćen više puta, sve dok se ne osuši“, tvrdi Harms. „Imamo naviku pokrivanja posude sa gelom kada se ne koristi, a mogli smo da ponovo koristimo gel nekoloki nedelja. Nismo u potpunosti testirali maksimalno trajanje gela, ali pretpostavljam da može trajati po nekoliko meseci.“\nKako bi izračunali pokrete zgloba robotske ruke, štampač NSTRMNT koristi inverzni kinematički program koji je Harms razvio za Grasshopper (3D aplikacija za program Rhino, kao i 3D CAD program).\n„Mi dizajniramo sopstvenu geometriju, ona se pretvara u putanju alata (toolpaths), i mi pokrećemo robot duž te putanje. Ali, robot može da se manuelno kontroliše pomoću kontrolnog priveska koji dolazi sa svakim robotom“, objašnjava Harms. Ovo dozvolja korisniku da pauzira štampanje i da pomeri robota kada pumpa ekstrudira smolu. „Na ovaj način, to je neka vrsta živog alata za crtanje - neka vrsta skiciranja u 3D.“\nU ovom momentu, NSTRMNT rezolucija je samo 1/16 inča (oko 1,6mm), ali rezolucija je samo povezana sa prečnikom cevi/igle koja se koristi za ekstrudiranje smole, tako da manje igle rezultiraju u boljim rezolucijama - kvalitetima i detaljnosti štampe.\n„Najveći problem koji imamo je u stvari težnja smole da putuje duž privremene praznine koju igla stvara dok prolazi kroz gel“, kaže Harms. Ovaj problem se može rešiti povećanjem brzine robota, ali Harms objašnjava da bi ovo zahtevalo bržu ekstruziju iz pumpe, što bi rezultiralo težom koordinacijom.\nČinjenica da ovaj metod 3D štampanja može da nide podešen i prilagođen uživo omogućava novi interfejs za generisanje formi direktno u fizičkom okruženju, za razliku od dosadašnjeg kompjuterskog upravljanja.\n„Možete da ubrizgate smolu duž zakrivljenih vektora u tri dimenzije bez potrebe da čekate da vaš model bude generisan u tankim kriškama“, kaže Harms. Takođe, pošto se materijal stvrdnjava uz UV zračenje i pošto je suspendovan u tečnoj formi, dizajner/projektant ne mora da se ograniči na formu pre štampe. Korisnici mogu da menjaju forme, dodaju elemente, pa čak i ponište delove svoje štampe uklanjanjem smole preko usisavanja ili vađenja.\nVideo snimak ispod prikazuje proces NSTRMNT 3D štampača u akciji.


Kulturno nasleđe beogradskih grobalja - Beogradski Portal\nKulturno nasleđe beogradskih grobalja\nPomoćnik gradonačelnika Beograda Dragan Đurđević primio je danas u Starom dvoru predsednicu Udruženja kulturno značajnih grobalja Evrope Lidiju Pliberšek povodom kandidature Beograda za održavanje Godišnje konferencije ovog udruženja.\nĐurđević je rekao da su Javno komunalno preduzeće „Pogrebne usluge” i Grad Beograd ozbiljni kandidati za dobijanje organizacije Godišnje konferencije Udruženja kulturno značajnih grobalja Evrope (ASCE).\n– Učinićemo sve što je u našoj moći da se pomenuta konferencija, koja je planirana za septembar, održi u Beogradu, jer JKP „Pogrebne usluge” i pogrebna preduzeća iz Srbije imaju šta da pokažu po pitanju kulturne baštine grobalja – rekao je Đurđević.\nVršilac direktora Javnog komunalnog preduzeća „Pogrebne usluge” Vladan Đukić je rekao da je siguran da će Beograd besprekorno organizovati Godišnju ASCE konferenciju, uprkos činjenici da postoji ozbiljna konkurencija poput Istanbula, Milana, Rima, Lisabona.\n– Grad Beograd i JKP „Pogrebne usluge” imaju šta da pokažu učesnicima ove konferencije, kao i drugim gostima naše prestonice – rekao je Đukić.\nPredsednica Udruženja kulturno značajnih grobalja Evrope Lidija Pliberšek rekla je da organizacija na čijem je čelu nastoji da tretira groblja kao kulturno nasleđe.\n– Naša misija je da sačuvamo i predstavimo značajna evropska groblja kao važne delove evropske kulture, istorije gradova i naroda. Beograd, odnosno beogradsko Novo groblje važan je deo naše organizacije i važan član Evropske rute grobalja, osnovane pod pokroviteljstvom Evropskog instituta za kulturne rute, sa sedištem u Luksemburgu. Tokom današnjeg sastanka razgovarali smo o kandidaturi Beograda, kao i radu preduzeća „Pogrebne usluge” i mislim da Beograd ima dobre šanse da dobije organizaciju Godišnje konferencije – rekla je Lidija Pliberšek.


Teodosić: Teška odluka, Klipersi su hteli da mi pomognu | VAmedia - info portal\n23/08/2017 23/08/2017 Нема коментара на Teodosić: Teška odluka, Klipersi su hteli da mi pomognu\nNakon konsultacija sa doktorom i selektorom shvatio sam da neću moći da pomognem drugovima, iako je moja želja kao i uvek, velika – rekao je srpski plejmejker, a prenose Novosti.\nVečernje novosti pišu da je vest da Miloš Teodosić neće igrati na Evrobasketu zbog povrede lista, našoj košarkaškoj javnosti pala je teško koliko i Špancima trojka koju im je čarobnjak iz Valjeva ubacio sa osam metara u četvrtfinalu SP 2010. u Turskoj. Dan posle objave da mora da razduži nacionalni dres ovog leta, oglasio se i Teo izjavom o borbi koju je vodio sa sobom tokom priprema Srbije za predstojeći kontinentalni šampionat.\n– Bilo mi je izuzetno teško da presečem i donesem odluku da ne igram na Evropskom prvenstvu, posle mnogo leta u dresu reprezentacije. Nakon konsultacija sa doktorom i selektorom Đorđevićem, shvatio sam da neću moći da pomognem drugovima, iako je moja želja, kao i uvek, velika. Povreda lista je, ipak, komplikovanija nego što sam mislio. Sve vreme sam verovao da ću moći da se oporavim, uprkos tome što su prognoze lekara bile drugačije – rekao je Teodosić.\nVeliki deo srpske javnosti veruje da bi bilo drugačije da u igru nisu ušli Los Anđeles Klipersi, s kojima je ovog leta potpisao dvogodišnji ugovor vredan 12,3 miliona dolara. Dosadašnja iskustva sa igračima koji se spremaju za NBA karijeru, pa i onima koji već imaju izgrađeno ime u "drugom košarkaškom svetu", čine tu sumnju opravdanom.\nSrbiji je ovog leta otkazao Nikola Jokić u iščekivanju unosne finansijske ponude Denvera, Španiji Nikola Mirotić zbog neizvesnog ugovora sa Čikagom, Grčkoj Janis Adetokunbo zbog povrede za koju Košarkaški savez te zemlje tvrdi da je režija Milvokija… Takvih primera ima mnogo, ali i onih koji dokazuju da je Teodosićeva posvećenost nacionalnom timu neupitna.\n– Moram da kažem da je fizioterapeut Los Anđeles Klipersa došao isključivo i samo da bi mi pomogao da se oporavim što pre i da zaigram na Evropskom prvenstvu – svestan je Teo da će njegov tek drugi izostanak iz reprezentacije neminovno biti povezivan sa budućom NBA karijerom. – Nažalost, i on je posle snimaka i pregleda, kao i doktor, shvatio da će oporavak trajati duže od mojih očekivanja i da neću moži da igram.\nTeo želi da se povuče iz epicentra medijskog interesovanja i da se reflektori okrenu ka reprezentativcima Srbije koji su već u završnoj fazi priprema za Evrobasket.\n– U ovom trenutku je najvažnije da svi zajedno damo podršku momcima koji putuju u Istanbul i da se u javnosti priča i piše samo o njima, a ne o nama koji smo povređeni.Atmosfera je sjajna, kvalitet je uvek tu i nema razloga da im ne damo podršku, koju će oni sigurno opravdati – poručio je Teodosić.\nBOGDANU LIDERSKA PALICA\nPOGLED ka momcima koji će i silno oslabljenu Srbiju pokušati da popnu na pobedničko postolje, traži način na koji bi mogao da se ublaži izostanak neprikosnovenog lidera.\nDosadašnje pripremne utakmice pokazale su da je za komandnu palicu sazreo Bogdan Bogdanović, koji će u velikoj meri preuzeti i ulogu prvog plejmejkera našeg tima. Kada je to prinudno učinio u Partizanu, ispostavilo se da su loše okolnosti iznedrile dobar potez.\nNaravno, tu su i izvorni plejmejkeri Stefan Jović i Vasilije Micić.


SPREMILA JE OGROMNU SVOTU NOVCA ZA STAN, ALI DŽABA: Rada se radovala kupovini, ali je naletela na opasnog investitora, zbog kog je morala da angažuje ADVOKATE!\nUMALO SE NIJE ZEZNULA\nGodinama priželjkuje nekretninu, ali joj je se ne da!\nRada Manojlović kaparisala je stan u novogradnji i za to je izdvojila čak 50.000 evra.\nPevačica je navodno već bila odabrala stan i dogovorila sa investitorom da mu isplati pola sume pre useljenja, a drugu polovinu nakon toga, ali kada su njeni advokati proverili papirologiju upozorili su je da ni slučajno ne daje novac za kaparu.\nIspostavilo se da je u pitanju je objekat koji nije legalizovan i uknjižen, te je Manojlovićeva pozvala investitora i objasnila mu da je pronašla bolju ponudu od njegove, te da nije zainteresovana za kupovinu. On je, nakon toga pobesneo, te je počeo da proganja pevačicu pod izgovorom da je navodno čuvao taj stan za nju, da je zbog nje odbio mnoge stalne kupce.\nA post shared by Radmila Rada Manojlovic (@radamanojlovic) on Jun 8, 2019 at 9:49pm PDT\nINCIDENT NA RASTINOM NASTUPU: Momak iz publike na binu bacio ovaj predmet, pevač besa sišao u MASU!\nREŠILA JE DA OKRENE NOVI LIST U ŽIVOTU: Tamara Milutinović nakon raskida sa momkom, želi sebi da obezbedi krov nad glavom, a evo šta je zanima! (FOTO)\nTAGOVI: Rada Manojlovićpevačicastaninvestitoradvokati


Počeli radovi na deonici Surčin - Obrenovac - Bizlife.rs\nDelta dostavlja ponudu za “Sava” centar\nŠest tajni mršavljenja\nTV preporuka: Požar na moru\nPočeli radovi na deonici Surčin – Obrenovac\n15:25 Beograd, 01/03/2017\nPočela izgradnja deonice autoputa Surčin-Obrenovac od 17,6 kilometara na delu Koridora 11. Vrednost radova je 208 miliona evra, a radovi bi trebalo da budu završeni sredinom ili krajem 2019. godine.\nUčešće domaćih firmi u tom projektu je 49 odsto, a ostatak posla radi kineska kompanija CCCC (China Communication Construction Company). Na deonici od Surčina do Obrenovca je novi most na Adi Ciganliji.\nObeležavanju početka radova prisustvovali su premijer Aleksandar Vučić, ministarka građevinarstva, saobraćaja i infrastrukture Zorana Mihajlović i ambasador NR Kine u Srbiji Li Mančang.\nVučić je kazao da je ugovor sa kineskom kompanijom o izgradnji te deonice potpisan posle dugih i ne lakih pregovora i tek kada je Srbija disciplinom uspela da zaustavi rast javnog duga, ugovor je potpisan.\n“Ovaj put će povezati Obrenovac i Čačak i značiće mnogo ne samo za Obrenovac, Ub, Čačak već i za celu Srbiju”, kao je Vučić i dodao da je Kina zainteresovana i za izgradnju puta prema Crnoj Gori.\nObraćajući se ambasadoru Li Mančangu, Vučić je rekao da je taj put zbog terena dosta skup i košta 1,6 milijardi i da bi o tome trebalo razgovarati i sa Crnom Gorom, a da se od Kine očekuje da spusti cenu i olakša pregovore.\n“Kada dobijemo slot (dozvolu) za avionsku liniju do Kine samo će nebo biti granica u saradnji Srbije i Kine”, rekao je Vučić.\nautoput radovi koridor\nKinezi bi da prave industrijski park u Ćupriji\nSrbija i Hrvatska: (Ne)iskorišćeni zajednički potencijali\nEvropska kontra Vašingtonu\nU manjku sa finansijskim stručnjacima\nNapad virusa koštao Maersk skoro 300 miliona dolara\nErik Šmit se povlači sa mesta direktora u “Alphabetu” i to u ključnom momentu za ovu kompaniju\nPremijerka “ubrzava” gasovod


Mediji u Prištini: Stejt department kritikovao Vjosu Osmani zbog situacije na severu Kosova GracanicaOnline.Info\nMediji u Prištini: Stejt department kritikovao Vjosu Osmani zbog situacije na severu Kosova\n28. septembra 2021. 1 min read\nAmerički Stejt department kritikovao je predsednicu Kosova Vjosu Osmani i naveo da se SAD ne slažu sa načinom na koji je uspostavljen reciprocitet na srpske tablice, kao i za slanje specijalnih jedinica kosovske policije na sever Kosova, pišu danas prištinski mediji.\nKako mediji navode, Stejt department je jasno stavio kosovskoj predsednici do znanja da su nezadovoljni načinom na koji su kosovske institucije organizovale akciju na severu Kosova, zbog čega Srbi na administrativnim prelazima Jarinje i Brnjak već devet dana protestuju. Mediji koji izveštavaju na albanskom jeziku, pozivajući se na svoje izvore, navode, da je Osmanijevoj kritika preneta u subotu u Vašingtonu.\n„Ova akcija je ugrozila bezbednost“, rečeno je Osmanijevoj iz Stejt departmenta, te joj je time stavljeno do znanja koji je zvaničan stav Vašingtona o dešavanjima na severu Kosova, navode mediji u Prištini.\nMeđutim, mediji takođe pišu i da je Osmanijeva savetnica, Donjeta Miftari, demantovala navode da je Stejt department kritikovao Vjosu Osmani zbog uvođenja reciprociteta i slanja specijalnih jedinica na sever Kosova.\nPodsetimo, kosovska predsednica je prošle nedelje boravila u zvaničnoj poseti Sjedinjenim Američkim Državama, a kako su mediji pre nekoliko dana preneli, prekinula je svoju posetu zbog trenutne situacije na severu Kosova.\nTags: Mediji u Prištini: Stejt department kritikovao Vjosu Osmani zbog situacije na severu Kosova\nPrevious EU: Petković i Bisljimi ove nedelje u Briselu\nNext Mediji: Nemačka zahteva uklanjanje barikada i povlačenje kosovskih specijalaca sa severa Kosova\nПримопредаја дужности Фото: РКП\nRadojević položio zakletvu, Nemanja Biševac predsednik SO Severna Mitrovica\n1. decembra 2021., 14:14\nIzlazak sunca: 06:46


Posle Bregzita rađa se "nova Evropa"\nPosle Bregzita rađa se „nova Evropa“\nM. D. 3. jula 2016. 18:00\nNemačka, Francuska i Italija pripremaju nove impulse EU i činiće, posle Bregzita, okosnicu „nove Evrope“, piše nemački list „Bild“.\nSa premijerom Mateom Rencijem Italija iz drugog reda članica prelazi u prvi zauzimajući mesto Britanije, navodi list dodajući da će po tom novom planu predsednik Evropskog saveta Donald Tusk biti „produžena ruka tog trija“ u Briselu.\nNemačka, Francuska i Italija žele da izrade zajedničke predloge koji će dati Evropskoj uniji „novi impuls“ posle Bregzita. To je u Berlinu najavila kancelarka Angela Merkel posle sastanka sa Rencijem i predsednikom Francuske Fransoa Olandom.\nLideri Nemačke, Francuske i Italije poručili su da neće biti pregovora sa Velikom Britanijom o njenom izlasku iz EU dok London zvanično ne objavi svoju nameru da napusti taj blok.\n„Saglasili smo se da neće biti formalnih ili neformalnih razgovora sa Britanijom dok se ne aktivira član 50 (Lisabonskog ugovora)“, poručila je nemačka kancelarka Angela Merkel nakon sastanka sa Olandom i Rencijem, preneo je AP.\n„Predložićemo našim kolegama (iz EU) da bi trebalo da damo novi podsticaj narednih meseci“, rekla je Merkel dodajući da oblasti u kojima bi to trebalo uraditi uključuju „odbranu, rast ili radna mesta i konkurentnost“.


BiH izgubila stotine hiljada KM od obuke vozača – mojKontakt portal – Radio Televizija Kontakt\nIspovijest vozača iz BiH: Voze po 15 sati dnevno i trpe zlostavljanje\nZbog neorganizovanosti i opstrukcija BiH već pet godina, iako na to ima pravo, ne naplaćuje svojih pet odsto od cijene koju vozači za stručno osposobljavanje plaćaju Centru za obrazovanje u Širokom Brijegu.\nNaime, prema cjenovniku koji je krajem januara 2012. godine objavljen u “Službenom glasniku BiH”, novčana sredstva uplaćena na osnovu stručnog osposobljavanja, sprovođenja ispita i izdavanja potvrde o stručnoj osposobljenosti upravitelja prevoza i vozača u međunarodnom drumskom prevozu raspoređuju se na način da 95 odsto pripada ovlaštenom organu (u ovom slučaju Centru za obrazovanje), a pet odsto se uplaćuje na jedinstveni račun Trezora BiH.\nPočetno stručno osposobljavanje za vozača prema ovom cjenovniku košta 345 KM bez PDV-a, a periodično 194 KM, dok upravitelji prevoza prvo, odnosno početno stručno osposobljavanje plaćaju 541 KM, a periodično 311 KM. Ako uzmemo u obzir da u BiH ima oko 9.000 vozača sa licencama za međunarodni transport i da su Centru za obrazovanje u Širokom Brijegu za licencu i edukacije plaćali u prosjeku oko 600 KM, lako je izračunati da je po tom osnovu naplaćeno više od pet miliona KM.\nU Centru za obrazovanje u Širokom Brijegu rekli su nam da su kandidati njima uplaćivali 95 odsto sredstava, a da su preostalih pet odsto bili dužni uplaćivati na jedinstveni račun Trezora BiH.\n“Mi nismo ovlašteni na naš račun zaprimati sredstva koja su namijenjena Trezoru BiH, kao javni prihod”, rekli su u Centru za obrazovanje, ističući da su kandidatima koji su plaćali edukaciju davali uputstva kako treba da izmiruju svoje obaveze prema Trezoru BiH.\nU Ministarstvu transporta i komunikacija BiH odgovarajući na jedno od postavljenih pitanja poslanika Parlamentarne skupštine BiH nedavno su rekli da rade na tome da stvore uslove da se počne naplaćivati ovih pet odsto, a zanimljivo je i to da su te uslove počeli stvarati još polovinom 2014. godine.\nU ovom ministarstvu kažu da su tada od Ministarstva finansija i trezora BiH tražili da donese naredbu o uplatnom računu kojom će se propisati neophodni elementi za primjenu cjenovnika.\n“Ministarstvo finansija i trezora BiH odgovorilo je da je prethodno potrebno da Savjet ministara BiH da saglasnost na pravilnik Ministarstva komunikacija i prometa BiH kojim je predviđeno donošenje cjenovnika ili saglasnost na posebnu odluku kojom se reguliše visina naknade”, kazali su u Ministarstvu transporta i komunikacija BiH.\nNakon toga ovo ministarstvo izrađuje novi pravilnik, ali Ministarstvo finansija i trezora daje primjedbe, nakon čega se radi novi pravilnik koji do dan-danas nije usvojen.\n“To navodno školovanje i osposobljavanje je nepotrebno. U BiH na deset mjesta možete postati doktor nauka, a samo na jednom mjestu vozač. Ugovor te škole za navodno školovanje i osposobljavanje vozača je istekao u januaru ove godine i oni više nemaju pravo to da rade”, rekao je Nikola Grbić, predsjednik Udruženja prevoznika za unutrašnji i međunarodni transport RS, dodajući da pojedinci iz Ministarstva transporta i komunikacija BiH na sve načine pokušavaju da taj ugovor produže jer i te kako imaju koristi od toga.\nOn pojašnjava da vozaču da bi dobio licencu treba diploma “te škole” iz Širokog Brijega, za šta plati oko 600-700 KM, a da nakon toga imaju i edukacije, što oni zovu periodično stručno osposobljavanje.\n“To je samo napravljeno da se uzmu pare i ništa više. Te periodične edukacije rade se u slučajevima kada se neki propisi u nekoj zemlji mijenjaju i to može da radi Privredna komora, a ne oni. Oni ovdje sazivaju vozače po kafanama i restoranima da im kažu, recimo, da je u Hrvatskoj promijenjen način plaćanja putarine i za to im uzmu 200-300 KM”, kaže Grbić.\n345 KM bez PDV-a košta početno stručno osposobljavanje za vozača\n194 KM košta periodično stručno usavršavanje vozača\n541 KM plaćaju upravitelji prevoza za prvo, odnosno početno stručno osposobljavanje\n311 KM cijena upraviteljima prevoza za periodično stručno usavršavanje\nBanjaluka: “Veče ćirilice” 25. februara\nSoftić odlazi u Hag i predaje bošnjački zahtjev za reviziju?!


Ponovo radi Skupština - 11.04.2017, Sputnik Srbija\nNarodna skupština će nastaviti sa radom 19. aprila, saopšteno je iz Parlamenta. 11.04.2017, Sputnik Srbija\npolitika, vesti, srbija, aleksandar vučić, zoran živković, sanda rašković ivić, skupština srbije\n© Sputnik / Aleksandar MilačićNarodna skupština Republike Srbije\nKako se navodi u saopštenju, predsednica Parlamenta Maja Gojković obavestila je narodne poslanike da će Prva sednica Prvog redovnog zasedanja Narodne skupštine Republike Srbije u 2017. godini biti nastavljena u sredu, 19. aprila 2017. godine, u 10 časova.\nŠešelj i Čanak odlučuju o priznavanju izbora\n11 April 2017, 14:00\nPredsednica Narodne skupštine Republike Srbije Maja Gojković sazvala je Drugu sednicu Prvog redovnog zasedanja za petak, 21. aprila, sa početkom u 10 časova.\nNa dnevnom redu biće Predlog zakona o biomedicinski potpomognutoj oplodnji i Predlog zakona o transfuzijskoj medicini, koje je podnela Vlada Republike Srbije.\nSednica će biti održana u velikoj sali Doma Narodne skupštine Republike Srbije u Beogradu.\nOpozicija traži smenu\nPoslanička grupa Nova Srbija-Pokret za spas Srbije saopštila je danas da ostaje pri zahtevu za smenu predsednice Parlamenta Maje Gojković, a pridružuje se zahtevu opozicije za smenu članova Regulatornog tela za elektronske medije (REM).\nVučić: Važno da sve bude mirno i demokratski\n8 April 2017, 14:05\nNa konferenciji za novinare u Parlamentu šefica te poslaničke grupe Sanda Rašković Ivić je rekla da je predsednica Skupštine „grubo narušila demokratiju“ u Srbiji, te da već šest nedelja Parlament ne radi.\nOna smatra da je Gojkovićeva izabrala sredu 19. aprila i petak 21. aprila za datume zasedanja da poslanici ne bi postavljali poslanička pitanja.\nLider Nove stranke Zoran Živković izjavio je danas da će tražiti da dnevni red sednice, koja će biti nastavljena iduće nedelje, bude dopunjen zahtevom za smenu predsednice Parlamenta Maje Gojković i raspravom o predsedničkim izborima.\nNa konferenciji za novinare u Parlamentu Živković je ocenio da je velika šteta što Skupština nije radila 40 dana.\nŽivković kaže da Parlament treba da raspravlja i o „najvažnijoj temi“ i u medijima i na ulici, a to su izbori.


Evropi potrebno najmanje 500 milijardi eura od EU institucija za oporavak – TVSA.BA\nPonedjeljak, 23 Maja, 2022 6:50\nNaslovna/Vijesti/Biznis/Evropi potrebno najmanje 500 milijardi eura od EU institucija za oporavak\nNedjelja, 19 Aprila 2020, 8:06\nEvropi će trebati najmanje još 500 milijardi eura od institucija Evropske unije kako bi finansirali svoj ekonomski oporavak nakon pandemije koronavirusa, povrh dogovorenog paketa od pola biliona, rekao je šef fonda za spašavanje eura zone.\nU intervjuu u italijanskom časopisu Corriere della Sera, objavljenom u nedjelju, direktor Evropskog mehanizma za stabilnost Klaus Regling rekao je da će se najlakši način organizovati putem Evropske komisije i budžeta EU-a, javio je Reuters.\n– Rekao bih da nam za drugu fazu treba najmanje još 500 milijardi eura od evropskih institucija, ali moglo bi biti i više – rekao je Regling za list.\n– Za to moramo otvoreno razmotriti nove instrumente, ali i koristiti postojeće institucije, jer je to lakše, uključujući Komisiju i budžet EU – rekao je Regling.\nMinistri finansija Evropske unije dogovorili su se 9. aprila o sigurnosnim mrežama za državne vlasti, kompanije i pojedince u ukupnoj vrijednosti od 540 milijardi eura.\nČelnici EU trebali bi o tome raspravljati na konferenciji 23. aprila.\nMitropolit dabrobosanski Hrizostom uputio čestiku povodom Vaskrsa


Direktor policije Vladimir Rebić poručio je danas na otvaranju Foruma o srpsko-korejskoj saradnji na temu javne administracije da ovaj događaj ima veliki značaj za pripadnike ministarstava unutrašnjih poslova dve zemlje, kao i da je naša država prepoznala informacionu bezbednost kao jedan od strateških prioriteta.\nRebić je rekao da je značaj ovog Foruma u tome što obuhvata veoma važne teme, kao što su razvoj elektronske uprave, borba protiv sajber-kriminala, informaciona bezbednost i nova dostignuća u oblasti forenzike.\n„Savremeni način života podrazumeva upotrebu interneta i nameće potrebu stvaranja moderne javne uprave sa ciljem da se, upotrebom novih tehnologija, poboljša efikasnost, transparentnost i odgovornost javne uprave. Ministarstvo unutrašnjih poslova je, kao deo državne uprave, prepoznalo značaj elektronske uprave, kao jedan od načina pojednostavljenja funkcionisanja građana koji ostvarauju svoja prava pred državnim organima“, rekao je Rebić.\nDirektor policije je ocenio da su projekti tokom prethodnih nekoliko godina omogućili građanima da na jedan efikasniji i komforniji način rešavaju svoja statusna pitanja koja su u nadležnosti Ministarstva unutrašnjih poslova.\n„Podsetiću vas na projekat „Bebo, dobro došla na svet“ gde se roditeljima omogućava da na jedan komforan i lak način prijave svoje novorođeno dete bez dolaska u policijsku stanicu. Takođe, građani imaju na raspolaganju i aplikacije koje olakšavaju produžavanje važnosti određenih ličnih dokumenata, ali i olakšice prilikom registracije i tehničkih pregleda vozila“ objasnio je direktor policije.\nRebić je istakao da sve veća upotreba interneta podrazumeva istovremeno i razvoj informacione bezbednosti.\n“U Republici Srbiji informaciona bezbednost je prepoznata kao jedan od strateških prioriteta u razvoju našeg društva. Svakako smo otvoreni za saradnju, jer želimo da postojeći nivo bezbednosti dodatno unapredimo“, rekao je Rebić.\nOn je poručio da Republika Srbija ulaže velike napore i sredstva u razvoj informacionog društva, posebno u razvoj servisa elektronske uprave, kao i da je Ministarstvo unutrašnjih poslova nadležno za čuvanje baza podataka o građanima što je veliki zadatak koji se, kako je konstatovao, obavlja na najbolji moguć način.\nPovodom novih bezbednosnih izazova, kao što je borba protiv sajber-kriminala, Rebić je podsetio da je Ministarstvo unutrašnjih poslova u septembru ove godine organizovalo prvu veliku konferenciju na ovu temu, kao i da je usvojena Strategija za borbu protiv visokotehnološkog kriminala što, kako je naglasio, pokazuje jasnu opredeljenost MUP-a da se suprotstavi svim izazovima u ovoj oblasti.\nGeneralni direktor Ministarstva unutrašnjih poslova Republike Koreje Đongtek Lim zahvalio se direktoru policije Vladimiru Rebiću na učestvovanju na Forumu, poručivši da je ovo prilika za saradnju u oblasti elektronskih uprava i saradnju između stručnjaka, ali i da se ojača prijateljstvo i bilateralna saradnja dve zemlje.\nNa marginama Foruma, direktor policije Vladimir Rebić sastao se sa korejskom delegacijom sa kojima je razgovarao o unapređenju policijske saradnje dve zemlje.


Gradonačelnik Tuzle prisustvovao Konferenciji Mreže B 40 balkanskih gradova – Glas TK – Vaše najdraže novine\nGradonačelnik Tuzle prisustvovao Konferenciji Mreže B 40 balkanskih gradova\nNa poziv gradonačelnika Istanbula i predsjednika Mreže B40 balkanskih gradova Ekrema Imamoglua , gradonačelnik Tuzle Jasmin Imamović prisustvovao e 25.4.2022.Konferenciji balkanskih gradova članica Mreže B40 balkanskih gradova.\nGradonačelnik Istanbula je između ostalog, napomenuo da je mreža balkanskih gradova, dobra prilika za dijalog između naših gradova i prijateljstvo između naših naroda i budućnosti regije. Obraćajući se prisutnima na konferenciji predstavnicima Mreže balkanskih gradova gradonačelnik Imamoglu je govorio o značaju gradova i njihovom povezivanju, te prisutnima prenio pozdrave miliona stanovnika Istanbula.\nGradonačelnik Tuzle , Jasmin Imamović je na konferenciji govorio o značaju gradova i općina za održivi razvoj demokratije, o tome da važnost gradova u Evropi potvrđuje činjenica da većina stanovnika Evrope danas živi u gradovima. Imamović je podsjetio prisutne na tuzlansku deklaraciju usvojenu na 7. Konferenciji o Evropskoj povelji o zaštiti ljudskih prava u gradovima , održanoj 2010 godine u Tuzli u kojoj su , između ostalih prisustvovali gradovi: Barcelona, Venecija, Sant Denis, Nirnberg, Ženeva, Lion, Nant, Vukovar, Rijeka, Osijek, Šibenik i drugi evropski gradovi.\nNakon konferencije Mreže B40 balkanskih gradova , gradonačelnik Imamović je prisustvovao iftaru večeri, čiji domaćin je bio gradonačelnik Istanbula, Ekrem Imamoglu.\n← Danas u TK počinje isplata boračkih i drugih socijalnih naknada\nJavni poziv Turističke zajednice Grada Tuzle za finansiranje/sufinansiranje projekata manifestacija →


ŽENA DARKA LAZIĆA U VRELOJ AKCIJI SA DRUGIM MUŠKARCEM: EVO STA DARKO IMA DA KAŽE NA SVE TO (VIDEO)\nNaime, Darkova žena Marina ima glavnu žensku ulogu u njegovom spotu za novu pesmu, a o čemu je on pričao u emisiji kod Ognjena Amidžić.\n2020-07-08 15:22:03 0\nPATRIJARH USTAO PROTIV GRIGORIJA: Žalosti nas što se jedan od episkopa svrstao na stranu onih koji su pokazali da ne žele dobro SPC\nKabinet patrijarha srpskog Irineja reogovao je na intervju vladike Grigorija u kojem on iznosi stav da je u ovom momentu novac potrebno usmeriti na bolnice, a ne na crkve, saopštenjem u kojem navodi da je Srpska pravoslavna crkva "zgrožena” činjenicom da se teška epidemiološka situacija u Srbiji koristi za političke obračune i napad na SPC.\n2020-07-07 16:54:00 0\nPredsednik Pokreta Dosta je bilo (DJB) Saša Radulović izjavio je na konferenciji za novinare u Skupštini Srbije da će DJB obavestiti Savet Evrope zbog rešenja RIK-a da ponovo odbaci 2.700 prigovora tog pokreta o izbornim nepravilnostima na isto toliko biračkih mesta tokom glasanja 21. juna.\nIzlaznost glasača do 14 časova na ponovljenim biračkim mestima u Beogradu iznosi 10,6 odsto, saopštio je Centra za praćenje izbora i izbornih procedura (CPI).\n2020-07-01 15:36:36 0\nCentar za praćenje izbora i izbornih procedura (CPI) saopštio je da izlaznost na ponovljenim biračkim mestima u Beogradu danas do 9.00 sati iznosi 4,33 procenta.\n2020-07-01 10:18:26 0\nDanas se ponavlja glasanje na 234 biračka mesta u Beogradu, Subotici, Šapcu...\n2020-07-01 07:27:58 0\nTresla se gora, rodio se Šapić\nEvo, (skoro da) prođoše i ovi izbori, ko zna kojj po redu u poslednjih desetak godina i šta se desilo? Pa gotovo ništa, ništa posebno novo, osim što je Šef dobio nešto manje od trećine glasova upisanih birača, što je bolje nego na poslednjem glasanju, kada je sa četvrtinom carski vladao Srbijom.\n2020-06-29 10:10:19 0\nJoš jedna smrt u nizu potresa SAD: Muškarac ubijen tokom nenasilnog protesta (UZNEMIRUJUĆ VIDEO)\nVeć nekoliko nedelja traju protesti u Kentakiju zbog ubistva 26-godišnje Breone Tejlor, a tokom poslednjeg koji je održan u subotu uveče policija je ubila jednog učesnika.\n2020-06-28 19:54:17 0\nPATRIJARH USTAO PROTIV GRIGORIJA: Žalosti nas što se jedan od episkopa svrstao na stranu onih koji su pokazali da ne žel...\nRADULOVIĆ: RIK napravio glupost, izbori se poništavaju, prošao rok od 96 sati! (VIDEO)...\nPOKS IPAK BEZ POSLANIČKIH MESTA: Nismo prošli cenzus, ali nastavljamo borbu...\nCPI: U Beogradu do 14 časova izlaznost 10,6 odsto...\nIZLAZNOST NA PONOVLJENIM IZBORIMA u Beogradu: Do 9 sati izašlo 4,33 odsto građana ...\nDanas se ponavlja glasanje na 234 biračka mesta u Beogradu, Subotici, Šapcu... ...\nTresla se gora, rodio se Šapić...\nJoš jedna smrt u nizu potresa SAD: Muškarac ubijen tokom nenasilnog protesta (UZNEMIRUJUĆ VIDEO)...


Blinkenovo pismo Kurtiju - zahteva kompromise od Prištine i novi zamah u dijalogu sa Beogradom - Izazov\nBlinkenovo pismo Kurtiju – zahteva kompromise od Prištine i novi zamah u dijalogu sa Beogradom\nRadio-televizija Srbije\t 13. januara 2022. 22:32\nU pismu Entonija Blinkena, koje objavljuju prištinski mediji, napomenuta su dva kratkoročna kompromisa – treba da se postigne dogovor o pitanju energetike na severu Kosova i da se napreduje sa pitanjem nestalih.\nPrema Blinkenovim rečima, u interesu Kosova je da se ova pitanja reše i da posluže kao osnova za dalji napredak ka inkluzivnoj normalizaciji.\nAmerički sekretar poziva vladu da potvrdi sudske presude – posebno one koje se odnose na prava manjina, a istaknute su i prilikom nedavnih pritisaka SAD i drugih kosovskih partnera po pitanju Zajednice opština sa srpskom već́inom i zemljišta oko manastira Dečani.\nBlinken je, međutim, kako se navodi u pismu, ponovio stav SAD da bi dijalog trebalo da se fokusira na međusobno priznavanje.\nOn je rekao da je odnos Kosova i Sjedinjenih Država ukorenjen u zajedničkim demokratskim vrednostima i posvećenosti suverenom i nezavisnom Kosovu.\n"Kao prijatelj i partner Kosova, Sjedinjene Države se raduju što će raditi sa vama na potpunom sprovođenju agende predsednika Bajdena za naše odnose, uključujući jačanje vladavine prava, zaštitu prava manjina, promovisanje ekonomskog rasta i obezbeđivanje dugo odlaganog sporazuma između Kosova i Srbije, sa fokusom na međusobno priznanje", naveo je Blinken.\nDodao je da nerešeni odnosi Beograda i Prištine ostaju prepreka za članstvo u evropskim i evroatlantskim institucijama. On je rekao da je pristupanje Kosova zajednički cilj Kosova sa SAD. On je ponudio podršku dijalogu koji vodi Evropska unija.\n"Verujemo da dijalog uz posredovanje EU ostaje najbolji forum za normalizaciju pregovora između Beograda i Prištine i u tom cilju blisko koordiniramo sa našim partnerima iz EU", napisao je Blinken.\nNa kraju je rekao da Kosovo treba blisko da sarađuje sa novim američkim ambasadorom na Kosovu Džefrijem Hovenijerijem i američkim predstavnikom za Zapadni Balkan Gabrijelom Eskobarom.\n"Obojica su spremni da razgovaraju o pojedinostima sa vama i vašim timom. Spremni smo da pomognemo Kosovu da ostvari svoje zajedničke ciljeve", zaključio je Blinken.


UNS i DNKiM: Podrška stavu EU u vezi sa RTK\nUdruženje novinara Srbije i Društvo novinara Kosova i Metohije pozdravili su danas stav Evropske unije kojim se, kako navode, traži uređivačka nezavisnost, profesionalnost i finansijska održivost Radio-televizije Kosova (RTK).\nVučić: Ne odustajem od privatizacije klubova\nPremijer Srbije Aleksandar Vučić izjavio je danas da ne odustaje od privatizacije sportskih klubova, da se nada da će to uspeti u narednom periodu da se uradi, a da sada za to nije bilo volje ni snage.\nKiM: Za vikend bez isključenja struje\nIsključenja električne energije neredovnim platišama na području opština na severu Kosova I Metohije nastavljaju se u ponedeljak, 9.marta 2015.godine.\nZa savetnika Telekoma i jedna od njaboljih firmi\nPremijer Aleksandar Vučić izjavio je danas da se za privatizacionog savetnika Telekoma Srbije prijavila jedna od najrenomiranijih evropskih kompanija u oblasti telekomunikacija, a da će o tome više govoriti ministar privrede Å½eljko Sertić narednih dana.\nGračanica: Rukovodstvo osudilo jutrošnji incident\nPredsednik opštine Gračanica Vladeta Kostić zatražio je od nadležnih na Kosovu da hitno pronadju i kazne osobe koje su bacile bombu u prostorije diskoteke "Insomnija" u Gračanici.\nOkrivljeni osloboden optužbe u Peći\nMešovito sudsko veće sastavljeno od dvoje međunarodnih i jednog lokalnog sudije oslobodilo je okrivljenog K.H. optužbe za teško ubistvo, nakon glavnog ročišta održanog u Osnovnom sudu u Peći.\nVučić i Kamsvog o saradnji Srbije i Norveške\nPremijer Srbije Aleksandar Vučić razgovarao je sa ambasadorom Norveške Nilsom Ragnarom Kamsvogom o mogućnostima za povećanje obima ekonomske saradnje Srbije i Norveške, posebno u oblasti energetike.\nBožović: Računi u blokadi bez objašnjenja Prištine\nPredsednica Skupštine opštine Severna Mitrovica Ksenija Božović izjavila je danas da su računi četiri opštine na severu Kosova u blokadi već nedelju dana bez ikakve najave ili objašnjenja iz Prištine.


Predsednik VSS: Mora da se reaguje, održaću sastanak sa svim klubovima regionalne vaterpolo lige - Infobrif\nObjavljeno 10.02.2019. u 09:37\nOn je za RTS istakao da u prvoj regionalnoj vaterpolo ligi učestvuju tri kluba iz Srbije, u drugoj četiri, a kaže i da je pitanje da li će Zvezda pristati da igra u Splitu.\nRanije je najavio da će tražiti dodatno obezbeđenje za naše srpske klubove u Hrvatskoj.\nJelenić je dodao da mora da se razmišlja o bezbednosti svih sportista.\nSrbija će još 22 godine otplaćivati Titove dugove\nDemonstranti po Parizu palili automobile, u plamenu i antiterorističko vozilo (VIDEO)


Vesti iz sveta - Strana 686\nVelika akcija policije protiv korupcije sprovedena u Saudijskoj Arabiji. Uhapšene su desetine prinčeva i bivših ministara, ali i četvorica aktuelnih članova vlade. Među uhapšenima je i saudijski milijarder princ Alvalid bin Talal.\nPraška “prohibicija”: Kazna 400 evra za čašu ili otvorenu flašu na ulici\nNova uredba u češkoj prestonici usmerena je pre svega protiv turista, jer se pokazalo da najmanji problem predstavljaju pripiti beskućnici\nMadrid o Pućdemonu: Raspisaćemo evropski nalog za hapšenje\nSmenjeni predsednik Katalonije Pućdemon ostaje u Briselu, odakle je preko advokata poručio da se neće odazvati pozivu na sutrašnje saslušanje pred španskim sudom, jer ne veruje u fer suđenje. Deo njegovih saradnika sinoć se ipak vratio u Barselonu.\nKo je Sajfulo Saipov – osumnjičeni za napad u Njujorku\nVozač kamiona koji je osumnjičen da je juče u Njujorku ubio osam, a ranio 11 ljudi stigao je u SAD iz Uzbekistana 2010. godine.\nAmerički predsednik Donald Tramp je najavio da će ukinuti lutriju na kojoj stranci mogu da dobiju zelenu kartu za boravak u SAD, javlja AFP\nNjujork: Među ubijenima pet prijatelja - slavili 30 godina mature\nU terorističkom napadu na Menhetnu ubijeno je pet argetinskih prijatelja koji su u Njujork došli na odmor da proslave 30 godina od mature, piše “Gardijan“.\nUžas na Menhetnu: Kombijem uleteo među bicikliste, ima žrtava\nVozač kombija iz još nepoznatih razloga uleteo je na biciklističku stazu na Menhetnu i tom prilikom usmrtio najmanje dve osobe, pišu strani mediji.\nSmenjeni predsednik katalonske vlade Karles Pudždemon rekao je u Belgiji da će izaći na izbore i dati odgovor španskoj vlasti i celoj međunarodnoj zajednici. On je rekao da u Belgiji nije tražio azil.\nDa li je ovo novi Černobilj? U Koreji 200 mrtvih\nPodzemni tunel u nuklearnoj bazi u Severnoj Koreji, koji služi za testiranje nuklearnog oružja, srušio se i tom prilikom poginulo je najmanje 200 ljudi.\nJapan: Policija zatekla devet leševa, odsečene glave i testeru\nJapanska policija pronašla je devet tela u stanu na periferiji Tokija i uhapsila 27-godišnjeg muškarca koji je priznao zločin, javili su mediji\nTramp izneo nove kritike na račun Klintonove\nPovodom istrage o navodnim vezama Trampovih saradnika sa Rusijom, američki predsednik izneo je nove kritike na račun nekadašnjeg predsedničkog rivala Hilari Klinton, rekavši da, u vezi sa tim "činjenice izbijaju".\nGrčka je pozvala španskog ambasadora u Atini da povuče izjavu koju je dao grčkom listu, a u kojoj nagoveštava da Atina ne podržava jedinstvo Španije.\nVelike demonstracije u Barseloni, podrška jedinstvenoj Španiji\nNa protestnom maršu pristalica jedinstvene Španije u Barseloni, prema proceni predstavnika španske vlade u Kataloniji okupilo se milion ljudi. Neki demonstranti tražili su zatvor za smenjenog predsednika katalonske vlade Karlesa Puđdamona.\nEksplozije i pucnjava u Mogadišu, raste broj mrtvih\nPolicija Somalije je večeras saopštila da se i dalje puca u blizini predsedničke palate u centru glavnog grada Mogadiša, gde je vojska odgovorila na napad na jedan hotel, i dodala da se "vodi bitka" u toj zgradi.\n- Španska vlada preuzela je prve korake za odgovor na situaciju u Kataloniji time što je raspustila regionalni parlament, smenila vladu i šefa policije - rekao je španski premijer Marijano Rahoj.\nRahoj: Prvi potez vlade biće smena Pudždemona\nPremijer Španije Marijano Rahoj izjavio je danas u obraćanju Senatu te zemlje da će prvi potez španske vlade, ukoliko senatori odobre specijalna ovlašćenja, biti smena katalonskog predsednika Karlesa Pudždemona, javio je AP.\nKatalonski parlament proglasio nezavisnost – Madrid preuzima direktnu kontrolu nad Katalonijom\nŠpanski Senat odobrio je vladi da uspostavi direktnu kontrolu nad Katalonijom. Rahoj pozvao na smirenost posle proglašenja nezavisnosti. Evropska komisija bez komentara. Oštre podele u katalonskom parlamentu uoči glasanja\nUN: Asad odgovoran za masovno trovanje sarinom


Twitter pod istragom zbog mogućeg kršenja GDPR-a\nDruštvene mreže, 16.10.2018, 00:30 AM\nIrska Komisija za zaštitu podataka (DPC) pokrenula je istragu protiv Twittera posle žalbe koju je u avgustu ove godine podneo istraživač Majkl Vila sa Londonskog Univerzitetskog koledža zbog toga što je njegov zahtev za informacijama o praćenju linkova odbijen.\nPrema evropskoj Opštoj uredbi o zaštiti podataka (GDPR), korisnici online servisa imaju pravo da zatraže detalje o tome kako se prikupljaju podaci dok su aktivni na sajtu, kao i da zatraže kopiju svih prikupljenih podataka.\nTwitter je odbio da ispuni Vilov legitimni zahtev uz obrazloženje da bi to zahtevalo “nesrazmerne” napore, što je jedan od izuzetaka koje GDPR dozvoljava.\nMeđutim, Vil se ne slaže sa tim, pa je optužio Twitter da je pogrešno tumačio evropske propise, koji ne dozvoljavaju da se takvi izuzeci koriste za ograničavanje zahteva za pristup podacima.\nPrema Vilu, Twitter navodno prikuplja više podataka nego što bi trebalo kada korisnici kliknu na linkove skraćene pomoću Twitterovog servisom za skraćivanje URL-ova.\nVil je izjavio da bi, po njegovom mišljenju, Twitter mogao prikupljati informacije o vrsti uređaja korisnika, kao i njegovoj gruboj lokaciji, s obzirom da politika platforme pominje da oglašivači mogu prikupljati IP adrese u klikovima na linkove.\n"Irska Komisija za zaštitu podataka je formalno pokrenula zakonsku istragu u vezi sa vašom žalbom", odgovorili su Vilu iz povereništva. "Istraga će utvrditi da li je Twitter ispunio svoje obaveze u vezi sa predmetom vaše žalbe i utvrditi da li je ili ne Twitter u ovom pogledu prekrišio bilo koju odredbu GDPR-a ili irskog Zakona o zaštiti podataka."\nPrema kaznama koje su propisane GDPR-om, kompanije za koje se utvrdi da krše propise mogu dobiti drakonske novčane kazne (do 4% svojih globalnih godišnjih prihoda).\nS obzirom na to da su prihodi kompanije u 2017. godini bili oko 2,4 milijarde dolara, maksimalna novčana kazna koju bi mogao dobiti Twitter mogla bi da dostigne 20 miliona evra.


“Srbi najviše poverenja imaju u KFOR, ali pokazalo se…” – BiGportal.ba\n“Srbi najviše poverenja imaju u KFOR, ali pokazalo se…”\nPotpredsednik Srpske liste Igor Simić izjavio je da se bezbednosna situacija na KiM ne može predvideti.\nSimić je dodao da Srbi najviše poverenja imaju u KFOR, ali da se “iks puta” pokazalo da ni oni nemajuju dovoljno kapaciteta da zaštite Srbe.\n“To se videlo 26. marta kada su prebijali predstavnike Srpske liste i direktora Đurića, a oni su samo nemo posmatrali. Što se tiče mira i bezbednosti zato nam je potrebno da se dijalog nastavi i postigne dogovor. Sukobi su nastajali jer nije bilo dijaloga”, rekao je Simić za RTS.\nPovodom ideje o razgraničenju i šta bi plan trebalo da sadrži, Simić je poručio Srbima na KiM da je poruka državnog vrha da će Srbi na Kim ukoliko dođe do dogovora imati vise nego danas i da se neće dozvoliti da se nasiljem rešavaju politički problemi, odnosno da se neće dozvoliti nova “Oluja”.\n“Za ovih šest godina napravljen je ogroman napredak, zahvaljujući pre svega predsedniku Aleksandru Vučiću i našem pregovaračkom timu, da uopšte dođemo u poziciju da razgovaramo o legitimnim interesima Srba na KiM”, rekao je Simić.\nOn je ocenio da “smo sada miljama daleko” od bilo kakvog dogovora iako to neko želi da predstavi kao gotovu stvar i dodao da je činjenica da Srbi decenijama žive u neizvesnosti i strahu, što je pojačano poslenjih 19 godina.\n“Stav Srpske liste je da ukoliko postoji i najmanja šansa da se postigne neko kompromisno rešenje koje će značiti predvidljivu budućnost, mir, stvaranje uslova za ekonomski i politički napredak Srba, najveći broj Srba će apsolutno podržati takvu ideju. Međutim poruka da smo od takvog rešenja daleko izaziva nespokoj kod Srba”, rekao je Simić.\n“Danas pregovaramo o nečemu što može da unapredi položaj Srba i na severu i na jugu, a to sve zavisi od pregovora. Naš pregovarački tim stalno ponavlja da je spreman za kompromis, ali za to je potrebno da bude spremna i Priština”, rekao je Simić i dodao da Srbi na KiM imaju poverenje u Vučića, jer je dokazao da se brine o narodu koji živi dole i da iskreno govori o pregovaračkim pozicijama.\n“Oni koji se izdaju za predstavnike Srba i nisu osvojili više od par glasova oni govore o podeli. To su ljudi koji su svu imovinu prodali na KiM, čuja je čitava porodica raseljena van KiM, a danas govore da su borci za život. I bili su najtiši kada su srbi trpeli nasilje”, rekao je Simić.\n“Naš zahtev je da se predsednik Vučić bori ovako kako se bori i postigne realno i održivo rešenje koje će garantovati mir i sigurnost. Nikada se više srpski pregovarački tim nije zalagao za mir i nikada više nije bio napadan. To ne možemo da razumemo”, rekao je on.


Blumberg: Putinova Rusija puni 20 godina i jača je nego ikada - Sputnjik Srbija\n07:04 27 Januar 2021\nBlumberg: Putinova Rusija puni 20 godina i jača je nego ikada\n18:51 29.12.2019 Preuzmite kraći link\nTokom dvadeset godina u vlasti ruski predsednik Vladimir Putin uspeo je da povrati značajan deo uticaja koji je nestao nakon raspada SSSR, piše „Blumberg“.\nKako navode autori članka — ruski lider je uspeo da ojača veze sa Kinom, priključi Krim Rusiji, promeni situaciju u Siriji, proda oružje Turskoj, koja ulazi u blok NATO-a. Agencija je naglasila da je Putin uspeo da zada ton samitu „normandijske četvorke“ u Parizu.\nPutinov biograf ispričao kako je predsednik Rusije spasio svoje ćerke\nGlavno dostignuće ruskog predsednika „Blumberg“ nazvao je njegovu sposobnost da poveća geopolitički uticaj pri skromnom budžetu. Agencija je time podsetila da SAD za odbranu troše dva puta više novca nego Rusije za celu vojsku.\n„Rusija je ponovo postala glavna sila na Bliskom istoku i proširila je uticaj na Afriku“, navodi se u tekstu.\nOsim toga, oprez Moskve u finansijskim pitanjima nakon ukrajinskog konflikta stvorio je finansijsku ravnotežu u zemlji koja je postala „jedna od najzdravijih u svetu“, zaključio je „Blumberg“.


Završena moto-kros trka | Palelive.com\nPočetna Regija Rogatica Završena moto-kros trka\nU klasi “em iks open” prvo mjesto osvojio je Matej Jaroš iz Moto-kluba “Požega” iz Hrvatske, drugo Branko Antić iz Auto-moto sportskog kluba “Kopaonik” iz Srbije, a treće Primoš Jazbar iz Auto-moto kluba “Kreševo” iz Federacije BiH.\nPrvi u klasi “em iks dva” bio je Miroljub Cvetković iz Auto-moto sportskog kluva “Kopaonik” iz Srbije, drugi i treći su bili Slovenci Rok Krajc iz Moto-sportskog kluba “Notranjska” i Andrej Zdovc iz Moto kluba “Bartog fortuna”.\nU klasi “em iks turist” prvi je bio Rok Miklič iz Auto-moto društva “Šentvid” iz Slovenije, dok su drugo i treće mjesto osvojili članovi Auto-moto sportskog kluba “Čačak” iz Srbije Duško Paunović i Nemanja Petrić.\nTrka je održana u okviru manifestacije “Preobraženski dani”, koja se održava povodom krsne slave opštine Rogatica – Preobraženja Gospodnjeg.\nPrethodni članak“Stakato” održao koncert\nNaredni članakPrijem za djecu koja putuju u Kumbor


Trst je za Kineze od strateške važnosti - Svet - Dnevni list Danas\nPočetna » Svet » Trst je za Kineze od strateške važnosti\nItalijanska vlada podržala kinesku inicijativu Pojas i put\nTrst je za Kineze od strateške važnosti\nVlada italijanskog premijera Đuzepe Kontea prešla je Rubikon u nadi da će svi putevi voditi u Rim.\n0Piše: B. Korkodelović 26. marta 2019. 10.24\nFoto: EPA-EFE/ RICCARDO ANTIMIANI\nItalija je potpisala Memorandum o razumevanju (MoU) o zajedničkom unapređivanju Inicijative Pojasa i puta (BRI). Italija je prva zemlja među osnivačima Evropske unije (EU) i iz Grupe sedam (G7) najvećih zapadnih privreda, koja je tako postupila.\nPremijer Đuzepe Konte se odlučio na ovaj korak uprkos razlikama unutar koalicione vlade desničarske Lige i populističkog Pokreta pet zvezda, skepticizmu unutar EU i otvorenim kritikama iz Sjedinjenih Država. Premijer Konte smatra da je opredeljenje za BRI, inicijativu kineskog predsednika Si Đinpinga iz 2013, „strateško“ i od velike dobiti za posrnulu italijansku privredu.\nKonte i predsednik Kine Si Đinping su u subotu u Rimu prisustvovali svečanosti overavanja MoU. „Obe strane pozdravljaju potpisivanje dokumenta razumevajući velike mogućnosti BRI za unapređenje uzajamne povezanosti“, stoji u saopštenju.\nSaradnici dvojice državnika su potpisali još 29 sporazuma čiji svi detalji nisu obelodanjeni. Prema izvorima iz italijanske vlade poslovi bi mogli da vrede 20 milijardi evra, a domaći mediji pominju pet milijardi.\nItalija je, izuzimajući Kinu, do sada najznačajnija nacionalna privreda (osma u svetu, vredna 2,1 bilion dolara u 2019.) koja pristupa BRI. Zemlja je četvrta najmnogoljudnija u EU (preko 61 milion) i po obimu privrede, treća najveća u evrozoni i članica Grupe 20 najuticajnijih privreda u svetu. Utemeljivač je NATO, sa strateškom pozicijom na južnim obodima Zapadne Evrope i Severnog Mediterana, pa je južna komanda NATO kraj Napulja.\nSAD i učestalo unutar EU, međutim, BRI nazivaju „dužničkom zamkom“ ili neokolonijalnim projektom. Zvanični Vašington je upozorio Rim da ne pristupa Inicijativi, nazivajući da „propalim projektom“. Na to se nadovezala afera Huavej zbog koje SAD utiču na saveznike da zabrane kineskom tehnološkom gigantu da im razvija nacionalne 5G internet mreže.\nU EU, naročito u Francuskoj i Nemačkoj, postoje kritičari kineskih ulaganja u region. Francuski predsednik Emanuel Makron, koji se sastaje sa Sijem danas u Parizu, izjavio je da dozvola kineskim kompanijama da kupuju evropsku infrastrukturu, poput luka, predstavlja „stratešku grešku.“\nEvropska komisija je predložila članicama „10 akcija“ prema Kini. Zahteva se, između ostalog, reciprocitet u pristupu tržištima, prilikom ulaganja i podizanje svesti o nacionalnim bezbednosnim rizicima „koje predstavljaju strane investicije u kritična dobra, tehnologije i infrastrukturu.“\nNo, vlada Italije nastoji da podstakne trgovinu sa Kinom i oživi privredu koja je zapala u treću recesiju u deceniji. Italija unutar EU ima drugi najveći javni dug (posle Grčke) i drugu najvišu stopu najnezaposlenije mladeži (posle Španije). U Rimu ima mišljenja da je „dobit“ pristupiti BRI koja će ojačati evroazijsku povezanost i pomoći Italiji da smanji deficit u razmeni sa Kinom.\nVažan deo buduće saradnje Rima i Pekinga u BRI trebalo bi da imaju četiri italijanske luke, najveća Đenova, te Palermo, Verona i Trst. Navodno je Kinezima od strateške važnosti Trst, kao veza sa zemljama bez izlaska na more, Austrijom, Mađarskom, Češkom, Slovačkom i Srbijom, za čija je tržišta druga najveća ekonomska sila sveta zainteresovana u okviru BRI. Trst nazivaju „gradom nauke“, domom mnogim naučno-istraživačkih ustanova, za teorijsku fiziku, okeanografiju, geofiziku, genetički inženjering, biotehnologiju i obnovljive energije.\nPredsednik Si u šestodnevnoj poseti Evropi, prvom putovanju u inostranstvo 2019, nastojao je u Rimu da odagna zabrinutost o kineskim ulaganjima u regionu pa je poručio da je Peking „privržen principima opsežnih konsultacija, zajedničkog doprinosa i obostranih koristi, sledi principe transparentnosti i otvorenosti, a želi uzajamno korisnu saradnju“.\nItalijanski predsednik Serđo Matarela je poručio posle razgovora sa Sijem da „Novi put svile mora biti dvosmerna ulica kojom će biti razmenjivane ne samo robe, već i talenti, ideje, znanje, napredna rešenja za zajedničke probleme i projekte budućnosti.“\nitalija, kina, pojas i put, saradnjaRim\nDSS: Vlast je odgovorna za tenzije\nTužilaštvo traži pritvor za osobu koja je nosila vešala\nOd danas prijave poljoprivrednika za subvencije za gorivo


RTCG - Radio Televizija Crne Gore - Nacionalni javni servis :: Politika :: Madoks započela svoj mandat u CG\n23. 09. 2020. 18:35 >> 18:34 2\nNOVA AMBASADORKA UK\nMadoks započela svoj mandat u CG\nNovoimenovana britanska ambasadorka Karen Madoks, juče je predala akreditivna pisma predsjedniku Crne Gore Milu Đukanoviću i time zvanično započela svoj ambasadorski mandat. Tim povodom, Madoks se u videu objavljenom na ambasadinim društvenim mrežama predstavila crnogorskoj javnosti i rekla da je počastvovana što je Njeno Veličanstvo Kraljica Elizabeta II imenovala za njenog šestog ambasadora u Crnoj Gori.\n“Madoks je istakla da je prilikom predaje akreditivnih pisama Đukanoviću, razgovarala o prijateljskim odnosima Ujedinjenog Kraljevstva i Crne Gore starom skoro 145 godina. Takođe, čestitala je predsjedniku Đukanoviću na mirnim izborima održanim krajem prošlog mjeseca”, saopštila je Britanska ambasada u Podgorici.\nPrema njenim riječima, Ujedinjeno Kraljevstvo nastavlja da podržava crnogorski razvoj i reforme u širokom spektru pitanja. Snažan fokus Ujedinjenog Kraljevstva ostaje na saradnji sa državnim institucijama u borbi protiv organizovanog kriminala i korupcije.\n„Pružamo podršku izgradnji profesionalnih i nezavisnih medija i jačanju obrazovanja kroz program “Škole za 21. vijek”. Radimo na jačanju vladavine zakona, uključujući obuku u pravosuđu“, rekla je Madoks.\nOna je dodala da nastavljaju da podržavaju težnje Crne Gore u oblasti ekonomske reforme i razvoja, posebno u kontekstu poboljšanja poslovnog okruženja i tržišta rada, a u cilju oporavka od neviđene krize izazvane pandemijom koronavirusa.\n“Nadamo se da ćemo se zajedno promovisati nauku i inovacije, čistu energiju i boriti se protiv klimatskih promjena. Odbrambena saradnja između nas, dva NATO saveznika i partnera, i dalje napreduje“, istakla je ona.\nMadoks je tokom svoje diplomatske karijere pokrivala niz različitih tema u Aziji, a najskorije u Kini. U videu je naglasila da se sada raduje radu i životu u Crnoj Gori, učenju crnogorskog jezika i izgradnji mostova između građana dvije zemlje.


Crna Gora: Tokom pandemije nije bilo migranata\n„Crna Gora je otporna i posvećena izazovu upravljanju migratornim tokovima, a tokom trajanja pandemije koronavirusa značajno je smanjen broj registrovanih migranata”, saopštio je državni sekretar u Ministarstvu unutrašnjih poslova Crne Gore Dragan Pejanović na ministarskoj video-konferenciji o ilegalnim migracijama na istočnomediteranskoj ruti koju je organizovala Republika Austrija.\n„U prvom kvartalu ove godine, pre pandemije, registrovano je 1 400 migranata. Tokom perioda pandemije, u centrima za prihvat i smeštaj nije registrovan nijedan slučaj migranata koji su izrazili nameru za međunarodnom zaštitom, uz sprovođenje mera i preporuka na isti način kako je to bilo predviđeno i za crnogorske državljane”, kazao je Pejanović.\nKada su u pitanju konkretne aktivnosti, državni sekretar je naveo da se uskoro očekuje osposobljavanje kontejnerskog naselja u blizini granice sa Albanijom, čime će se povećati trenutni kapaciteti za dodatnih 60 mjesta. Istovremeno, planirano je proširenje postojećeg Centra za prihvat, kao i izgradnja novog.\nPejanović se osvrnuo i na nedavno objavljeni Radni dokument Evropske komisije o stanju u poglavljima 23 i 24, u kojem je posebno prepoznata posvećenost Crne Gore da upravlja migratornim tokovima, što se može videti i kroz značajna budžetska ulaganja koja se odvajaju za smeštaj migranata.\n„Crna Gora je posvećena ispunjavanju obaveza koje proističu iz potpisanih sporazuma o readmisiji, te smatram da je posebno značajno dalje jačati postojeće kapacitete, čemu će naša zemlja biti i dodatno posvećena tokom jednogodišnjeg predsjedavanja MARRI inicijativom”, naglasio je državni sekretar.\nKada je u pitanju saradnja sa Evropskom komisijom i zemljama Evropske unije i Šengen zone, naveo je, da je Crna Gora, kroz strateški i zakonodavni okvir, prihvatila i sprovodi najviše standarde u oblasti azila i upravljanja granicom.\n„Vjerujem da će, nakon što je 1. jula ove godine stupio na snagu i Sporazum između Crne Gore i EU o statusu aktivnosti koje sprovodi Frontex, ova saradnja biti još intenzivnija, što će se značajno odraziti i na kapacitete Granične policije” kazao je Pejanović.\nDržavni sekretar je istakao potpunu posvećenost Crne Gore, a prije svega Ministarstva unutrašnjih poslova i Uprave policije, da i u narednom periodu pružaju podršku daljem jačanju mehanizama koordinacije, svih nivoa i oblika saradnje koji mogu doprineti unapređenju granične bezbednosti i jačanju sistema upravljanja migracijama.\nKonferencija je okupila predstavnike država članica Evropske unije, Evropske komisije i zemalja Zapadnog Balkana.


Pristup – Podsticanje zapošljavanja mladih\nU okviru Nemačke razvojne saradnje, GIZ primenjuje integrisani pristup u podsticanju zapošljavanja, koji povezuje ponudu i tražnju na tržištu rada, tj. povezuje poslovni sa obrazovnim sektorom kreiranjem i primenom aktivnih mera zapošljavanja i podrškom tržištu rada.\nPodrška razvoju poslovnog sektora, kreiranje i poboljšanje ponude radnih mesta na tržištima usluga i dobara, vezuje se za razvoj privatnog sektora (Private Sector Development – PSD). Podrška obezbeđivanju zapošljivosti na tržištu obrazovanja i obuka se vezuje za reformu srednjeg stručnog obrazovanja (Reform of Vocational Education and Training – VET) koja se odvija kroz primenu kooperativnog modela saradnje srednjih stručnih škola i kompanija koji omogućava učeniku učenje na random mestu.\nOmogućavanje boljih uslova za položaj mladih na tržištu rada (Youth Employment Promotion – YEP) se ostvaruje se kroz podršku institucijama i organizacijama koje mogu da podrže mlade i konkretne mere podrške mladima.\nMere koje su na raspolaganju mladima u okviru GIZ YEP projekta su:\n1. Usluge informisanja, savetovanja i posredovanja koje pružaju institucije i organizacije koje podstiču zapošljavanje mladih i koje unapređuju usluge informisanja mladih: Karijerni kutak u srednjim stručnim školama, kancelarijama za mlade, Centri za informisanje i profesionalno savetovanje (CIPS) i klubovi za traženje posla;\n2. Stručne obuke: koje omogućuju unapređivanje stručnih i tehničkih znanja i kompetencija mladih koji ulaze na tržište rada, a zasnivaju se na realnim potrebama na tržištu rada;\n3. Podrška samozapošljavanju i preuzetništvu mladih u IT i kreativnim industrijama u centrima i hub-ovima kao i u poljoprivredi kao podrška mladima iz seoskih sredina za uključivanje u poljoprivredne zadruge;\n4. Podrška uključivanja mladih kroz socijalno preduzetništvo.\nSvaka mera u okviru ove četiri ključne oblasti ima za cilj da se prevaziđe neusklađenost ponude i tražnje na tržištu rada u skladu sa lokalnim uslovima i potrebama tržišta rada, da se unaprede veštine potrebne za obavljanje određenog zanimanja ili da se mladi podstaknu na preduzetništvo i samo zapošljavanje.\nPovezivanje lokalnih institucija, organizacija, kompanija i samih mladih kroz dijalog omogućava iskustvo i unapređenje lokalne prakse i politike za podsticanje zapošljavanja mladih i vodi ka uspostavljanju lokalne inicijative za zapošljavanje mladih. Iskustva, primeri dobre prakse i preporuke proistekle iz lokalne inicijative za zapošljavanje mladih se prenose široj stručnoj javnosti s ciljem da se podrži unapređenje lokalnog i nacionalnog okvira za podsticanje zapošljavanja mladih.\nNacionalni dijalog pod nazivov Zajednička vizija – Podsticanje zapošljavanja mladih je platforma za ovaj vid razmene i dogovora.\n“Karijerno ćaskanje” u Šestoj beogradskoj gimnaziji\nPrva poslovna obuka za mlade povrtare\nObuka za mlade pčelare: Pisanje predloga projekata\nPčelari iz Medveđe na Sajmu etno hrane i pića


Nova Google Maps opcija će se svideti vozačima\nIZVOR: blic.rs | UTORAK, 22.10.2019 | 16:04\nTehnološki džin "Google" najavio je da će vozači od sada moći da prijavljuju opasnosti na putu, zastoje i merače brzine direktno na njihovoj aplikaciji za mape. Nova Google Maps opcija će se svideti vozačima, ali ne i policiji...\nDo sada su radi upozorenja na opasnosti na putu i saobraćajaca koji mere brzinu vozači mogli aplikaciju "Vejz", a često su je koristili zajedno sa "Guglovim mapama" jer se one brže učitavaju i pokazuju alternativne puteve na dugim putovanjima.\n"Vejz", koji je u vlasništvu "Gugla" obaveštava vozače na sve opasnosti na putu, a od sada će sve ove informacije dobijati na "Mapama".\nIzgleda da će to biti slučaj sa nekim Android telefonima, ali ne sa svima, kao ni sa iOS-om. Vozači mogu da se raduju zbog ovih vesti, ali ne i policija, koja je poslednjih godina tražila da se iz "Vejza" izbace upozorenja na merenje brzine.\n"Vejz" međutim – a pretpostavlja se i nova verzija "Guglovih mapa" – ne pravi razliku između policije koja prati brzinu vožnje, kontroliše vožnju u pijanom stanju ili prosto miruje pored puta. "Gugl" je na zahteve policije uvek odgovarao da vozači uspore i poštuju zakon kad znaju da je policija u blizini.\nZanimljivo je i da se "Epl" vraća na scenu sa sopstvenom aplikacijom za mape, koju je najavio početkom ovog meseca. Pre godinu dana ovaj tehnološki gigant je priznao da je njihova aplikacija loša i ohrabrio ljude da koriste "Guglovu". Sada su se vratili u igru, da bi koju nedelju kasnije "Gugl" objavio poslednju vest.


Najveća nemačka aviokompanija pred bankrotom - 29.05.2020, Sputnik Srbija\nRukovodstvo nemačke aviokompanije "Lufthanza" koja je imala značajne gubitke zbog pandemije i vodi pregovore sa državom oko pomoći, ne isključuje da može... 29.05.2020, Sputnik Srbija\n© Flickr / Canadian PacificBoing 747-400 avio-kompanije Lufthanza\nTeoretski, može se govoriti o posebnoj vrsti bankrotstva, gde bi koncern sačuvao kontrolu nad aktivima. Takva procedura bi omogućila kompaniji da ne vrati 1,8 milijardi evra za prodate karte i pojednostavila bi otpuštanje radnika. U komepniji daju nagovestila da bi to bila bolja opcija, negodadonbiju kredit na nepovoljnim uslovima, navodi se u tekstu.\nRanije je nemačka Vlada dogovorila sa "Lufthanzom" uslove da dobijanje paketa pomoći od 9 milijarde evra. Pri tome, Evropska komisija, koja treba da odobri sporazum, postavila je uslov – oduzeti prioritetno pravo kompaniji da poleće i sleće sa najvećih aerodroma u Nemačkoj – Frankfurta i Minhena. Kompanija ove uslove smatra nepovoljnim i za sada nije prihvatila pomoć države.\n"Odbijanje pomoći bi trebao da bude znak Vladi Nemačke da su potrebni novi pregovori sa Briselom", citira "Fokus" neimenovanog predstavnika Posmatračkog saveta kompanije.\n"Lufthanza", zbog pandemije virusa korona koja je spustila praktično sve njene avione, svakog sata gubi po milion evra.


Njujork tajms: S. Koreja ilegalno kupila sovjetsku tehnologiju\nSeverna Koreja postigla je uspeh u testiranju interkontinentalnih balističkih raketa zahvaljujući kupovini vojne tehnologije bivšeg Sovjetskog Saveza na crnom tržištu, najverovatnije iz jedne ukrajinske fabrike, navodi se u danas objavljenoj analizi Međunarodnog instituta za strateške studije i poverljivim procenama obaveštajnih agencija SAD.\nSeverna Koreja nabavila je na crnom tržištu moćne raketne motore, što joj je omogućilo da posle brojnih neuspešnih raketnih proba izvede u julu i dve uspešne probe interkontinentalnih balističkih raketa, koje mogu da dosegnu kopno SAD, zaljučak je istraživanja Majkla Elemana iz Međunarodnog instituta za strateške studije, navodi Njujork tajms.\nStručnjaci koji su proučavali fotografije lidera Severne Koreje Kim Džong Una kako pregleda nove raketne motore zaključili su da oni potiču iz nekadašnje sovjetske raketne flote. Ti motori bili su toliko snažni da je jedna raketa mogla da ponese 10 termonuklearnih bojevih glava između kontinenata.\nAmerički stručnjaci veruju da ti raketni motori RD-250 potiču iz fabrike raketa Južmaš u ukrajisnkom gradu Dnjepru, koja je tokom Hladnog rata proizvodila najsmrtonosnije rakete u sovjetskom arsenalu, i ostala jedan od glavnih ruskih snabdevača raketama i posle odvajanja Ukrajine.\nElemanova analiza potvrdila je ono što obaveštajni zvaničnici govore među sobom već neko vreme - da su nove severnokorejske rakete zasnovane na toliko kompleksnoj tehnologiji da Severna Koreja nije mogla da ostvari veliki napredak za tako kratko vreme, osim ako nije bila u mogućnosti da kupi dizajn, hardver i ekspertizu na crnom tržištu.\nPrvi nagoveštaj da su motori iz ukrajinske fabrike dospeli u ruke Severne Koreje stigao je u septembru, kada je Kim Džong Un nadgledao probu novog raketnog motora.\nMUP: Gruevski nije tražio azil u Srbiji\nBivši makedonski premijer Nikola Gruevski nije tražio azil u Srbiji, kratko je putem mejla odgovorilo Ministarstvo unutrašnjih poslova (MUP) Srbije na upit Radija Slobodna Evropa (RSE).\nU ovom trenutku nije poznato kako je precizno Gruevski stigao od Makedonije do Mađarske gde je, kako je objavio na svom fejsbuk profilu pre dva dana, dobio politički azil.\nPredsednik Srbije Aleksandar Vučić izjavio je pre tri dana da je Gruvski sa regularnim dokumentima ušao u Srbiju, da u tom trenutku nikakva poternica protiv njega nije bila raspisana te da je u Srbiji učinjeno sve u skladu sa zakonom i da Srbija njemu nije bila nikakav jatak.\nPrema njegovim rečima, Gruevski je 11. novembra ušao u Srbiju sa regularnom ličnom kartom, da bi dan kasnije napustio teritoriju Srbije i ušao u Mađarsku na prelazu Horgoš.\nNikola Gruevski je u maju prošle godine napunio skoro jedanaest godina na funkciji makedonskog premijera.


FTN gradi novu zgradu za hiljade budućih inženjera\nPlanirano je da radovi traju dve godine, a nova zgrada će biti podeljena u dve celine: Naučno - tehnološki park i naučno istraživački prostor za nastavno i naučno osoblje Fakulteta tehničkih nauka, kaže za 021 dekan Rade Doroslovački. - Sredstva za izgradnju obezbedila je Evropska investiciona banka, preko JUP-a i Fakultet tehničkih nauka. Uprava se potrudila da obezbedi radni prostor za sve zaposlene koji trenutno rade u zgradi TMD-a, kako bi i u toku izgradnje neometano obavljali svoje nastavne i naučnoistraživačke poslove - objašnjava Doroslovački.\nPredviđa se da će u novom, modernom i atraktivnom objektu za tri do pet godina sedeti na hiljade mladih inženjera školovanih na Fakultetu tehničkih nauka, što je od velikog značaja za sam FTN, Novosadski univerzitet, Novi Sad i Srbiju. Pre svega kako bi se zaustavio odliv mozgova jer će se mladim inženjerima odmah po izlasku s fakulteta obezbediti radna mesta. - Ovaj projekat je baš zato od izuzetne važnosti kako bi mladi ostali u zemlji u kojoj su rođeni, u kojoj su se školovali i u kojoj mogu svojim znanjem da zarađuju plate koje bi zarađivali bilo gde u svetu - navodi Doroslovački.


Govor Predsednice Atifete Jahjaga u ceremoniji diplomiranja kandidata za sudije i tuioce - Govori Presidenta - Predsednik Republike Kosova - Hashim Thaçi\nGovor Predsednice Atifete Jahjaga u ceremoniji diplomiranja kandidata za sudije i tuioce\nU sklopu reforme pravosudnog sistema, realizacija popune broja sudija i tuioca je bitan preduslov za potpuno sprovođenje tih reformi, davajući rezultate za stvaranje nezavisnog, efikasnog i nepristrasnog sudstva.\nPotovani predstavnici kosovskih institucija,\nIzgradnja i ojačanje pravne drave uz potovanje načela dobre vladavine i vladavine zakona, jedan je od prvenstvenih ciljeva koje ćemo zajedno realizovati, uz obezbeđenje načela kontrole i potovanja podele vlasti koji su osnovni preduslov za stvaranje Kosova funkcionalne i demokratske drave za sve njezine građane, bez razlike na veru, naciju ili polnu pripadnost.\nImenovanje sudija i tuioca, obezbeđenje fizičkih, materijalnih ali i profesionalnih uslova iskazuju nau zajedničku spremnost da budemo sastavni deo evropskih vrednosti stvaranjem nezavisnih, efikasnih i politički nepristrasnih institucija.\nPredsednica zemlje, u sklopu svog ustavnog mandata je garant za nezavisno sudstvo, nepristrasno i efikasno. Vladavina zakona je u ii mojih napora za stvaranje stabilne drave i za garantovanje stabilnosti i sigurnosti regije.\nKosovo radi za ojačanje vladavine zakona, tretiranja korupcije i izazova ekonomskog razvoja. Zabrinuti smo da je danas u svojoj kancelariji je ubijen Direktor optinske uprave prosvete. Ovo se ne moe tolerisati i izraava nizak nivo drutvenih odnosa to govori da moramo ojačati vladavinu zakona kao pred uslov za miran i normalan ivot za svakog građana.\nVeć smo u toku auriranja celokupnog naeg zakonodavstva kako bi bili efikasniji u borbi protiv organizovanog kriminala, korupcije i svih negativnih pojava.\nEvropske integracije u sebe sadre niz koraka koje moramo realizovati. U tom smislu, uz va častan, profesionalan i rad sa integritetom, sa potovanjem i beskompromisnim sprovođenjem zakona, vi ćete obezbediti da na Kosovu niko ne bude iznad zakona.\nOsiguravam vas na vaem budućem putu, da ćemo raditi za formiranje profesionalnog, nezavisnog i efikasnog sudstva da bi bili pozitivni primer vrednostima vladavine i sprovođenja zakona.\nMnogo uspeha u vaem radu.


Izvor: RTS, 30.Jul.2021, 21:47\nDirektor Kancelarije za Kosovo i Metohiju Petar Petković razgovarao je sa državnim sekretarom Ministarstva spoljnih poslova Nemačke Migelom Bergerom i upoznao ga sa političko bezbednosnom situacijom na KiM i tokom dijaloga Beograda i Prištine, pod pokroviteljstvom Evropske unije.\nPetar Petković je izrazio zabrinutost povodom brojnih incidenata u kojima su napadnuti Srbi i njihova imovina, kao i hramovi Srpske pravoslavne crkve, a posebno >> Pročitaj celu vest na sajtu RTS << je skrenuo pažnju na slučaj Dragice Gašić, jedine srpske povratnice u Đakovicu koja, kako je naveo, nedeljama doživljava torturu lokalnih Albanaca, navodi se u saopštenju Kancelarije za KiM.\n''To je samo jedan od velikog broja etnički motivisanih napada na srpske povratnike na KiM'', ukazao je Petković.\nDirektor Kancelarije za Kosovo i Metohiju je ukazao Bergeru na povećan broj incidenata od početka godine usmerenih ka srpskom stanovništvu, naglasivši da su ugrožena bezbednost i narušena sigurnost najveći problemi i izazovi sa kojima se suočava naš narod u pokrajini.\nNaveo je da je Priština i okviru poslednje dve runde razgovora u Briselu pokazala krajnju neodgovornost, čineći sve da dovede do prekida dijaloga i destabilizacije prilika na terenu, dodaje se u saopštenju.\n"Beograd će, bez obzira na to, ostati posvećen dijalogu o normalizaciji odnosa, što je preduslov za uspostavljanje trajnog mira i stabilnosti u pokrajini, ali i u celom regionu zapadnog Balkana", naveo je direktor Kancelarije za KiM.\nDirektor Kancelarije za Kosovo i Metohiju ukazao na povećan broj incidenata od početka godine..Direktor Kancelarije za Kosovo i Metohiju Petar Petković razgovarao je danas sa državnim sekretarom Ministarstva spoljnih poslova Nemačke Migelom Bergerom i upoznao ga sa političko-bezbednosnom situacijom...


Peticija za imenovanje koordinatora za darivanje organa - Zdravlje Vodič | Vaš vodič kroz zdravstveni sistem Srbije\nPeticija “Donorstvo je herojstvo” koja za cilj ima pospešivanje procedure u vezi sa transplantacijom organa u Srbiji danas je zvanično predata Ministarstvu zdravlja. Srbija se sada nalazi na samom dnu lestvice po broju transplantiranih pacijenata, od kojih se neki na listi čekanja nalaze i više desetina godina. Na listi čekanja se, prema nezvaničnim informacijama, nalazi oko 2.000 pacijenata u Srbiji, a poslednji dostupni podaci iz oktobra 2021. pokazuju da je u našoj zemlji obavljeno svega pet transplantacija.\nUz više od 11.000 potpisa prikupljenih od pokretanja ove inicijative početkom februara na platformi https://peticije.kreni-promeni.org/, Ministarstvu je zvanično podneta i molba za hitan prijem i sastanak, kako bi se što pre pristupilo sistemskom rešavanju ovog problema i pružila šansa za novi život za više hiljada ljudi u Srbiji.\nGlavni zahtev peticije je imenovanje koordinatora za darivanje u svim bolnicama u Republici Srbiji koji će, kada se stvore medicinski uslovi, obavezno i uvek obaviti razgovor sa porodicom potencijalnog donora i zatražiti saglasnost za doniranje organa, kako je predviđeno i članom 10 Zakona o presađivanju ljudskih organa. Najvažnije je ne propuštati prilike i uvek pitati porodice potencijalnog donora za saglasnost.\nKao primer da je i u regionu moguće postići mnogo bolji rezultat je navedena Hrvatska, koja je uvođenjem koordinatora u transplantacijski sistem, sa 268 transplantacija prošle godine, jedan od lidera po broju transplantiranih u svetu.\nPeticiju je pokrenula Ivana Jović (34) iz Beograda koja godinu i tri meseca svakog drugog dana ide na dijalizu i jedna je od više od hiljadu ljudi u Srbiji koji čekaju na transplantaciju nekog organa.\n– Neizvesnost, očaj i beznađe su me naterali da uz podršku ostalih pacijenata i Udruženja, učinimo sve kako bismo imali šansu za život. Mi, ali i svi ostali koji će nažalost u nekom trenutku biti na toj istoj listi. Poražavajuće je da u ovom trenutku 30 dece ide na dijalizu i da je jedini spas transplantacija. Ovo je borba za život i kao takva ne može da doživi neuspeh. Verujem da će Ministarstvo zdravlja imati sluha i da ćemo uskoro dobiti povratne informacije i poziv za sastanak – rekla je Jovićeva.\nNa konferenciji u Beogradu je istaknuto i da je za veći broj transplantiranih pacijenata u Srbiji potrebno sistemski urediti ovu oblast i podići svest u javnosti, u čemu je važna uloga svih: od države, udruženja, medija i pojedinaca do crkve, obrazovnih i kulturnih institucija.


Čišćenje izmenivača toplote\nOrmonde > Čišćenje izmenivača toplote\nNaša rešenja za čišćenje izmenjivača toplote razvijena su ne bi li smanjili troškove korišćenja energije naših kupaca, povećali fabričku proizvodnju i, najvažnije, pružili bezbednost naših stručnjaka. Nudimo automatizovane sisteme za čišćenje izmenjivača toplote pod visokim pritiskom koji mogu istovremeno očistiti i do 3 cevi.\nZa razliku od tradicionalnih sistema ručnog čišćenja, Ormonde-ov sistem čišćenja izmenjivača toplote omogućava čišćenje cevi u oba smera, što za rezultat ima najkvalitetnije čišćenje izmenjivača toplote. U slučajevima kada čišćenje vodom pod visokim pritiskom nije opcija, nudimo ultrazvučnu hemijsku tehnologiju čišćenja.\nAutomatizovani sistem čišćenja\nSistem čišćenja s jednom mlaznicom\nSistem čišćenja s tri mlaznice\nNajbezbedniji sistem čišćenja\nNajbrži sistem čišćenja\nNajviši kvalitet čišćenja\nUltrazvučno čišćenje izmenjivača toplote\nSistem bušenja Hydro Drill\nRadi se o tome kako čišćenje izmenjivača toplote treba da poveća proizvodnju i smanji troškove energije. Ormonde-ov sistem čišćenja izmenjivača toplote omogućava našim kupcima postizanje maksimalne proizvodnje a smanjene potrebe za energijom, istovremeno produžavajući životni vek njihovih izmenjivača toplote.\nZnajući da su tradicionalne metode čišćenja vodom pod visokim pritiskom veoma opasne, možete se opustiti imajući u vidu da mi u Ormonde-u bezbednost stavljamo na prvo mesto, i da je naš sistem čišćenja izmenjivača toplote najbezbedniji na tržištu.\nNajbezbednija tehnologija čišćenja izmenjivača toplote EXheat\nNajproduktivnija tehnologija čišćenja izmenjivača toplote\nČišćenje cele dužine cevi\nČišćenje cevi u oba smera\nČišćenje 1-e do 3 cevi u isto vreme\nNaši stručnjaci za čišćenje izmenjivača toplote svakodnevno pružaju usluge našim kupcima u Češkoj, Poljskoj, Slovačkoj i Mađarskoj, kao i u susednim zemljama.


Magazin online Biković, Bjelogrlić i Glogovac u žestokoj akciji – Južni vetar! (trejler) - 6 August 2018 - Magazin - Vojvodina Net\nBiković, Bjelogrlić i Glogovac u žestokoj akciji – Južni vetar! (trejler)\nZa sve ljubitelje dobre akcije, vratolomnih vožnji, nežnih mangupa sa beogradskog asfalta, traganja za boljim životom i uzvraćenom ljubavi – stigao je ekskluzivni, prvi trejler filma Južni vetar reditelja i scenariste Miloša Avramovića, koji će od jeseni gledaoci moći da vide u bioskopima širom Srbije i regiona.\nScenario, nastao iz pera Petra Mihajlovića i Miloša Avramovića, inspirisan je autentičnim iskustvima ljudi koji su bili uključeni u takozvano beogradsko podzemlje i oslikava suštinsku borbu između dobra i zla. Istovremeno, to je poučna priča upućena mladima u Srbiji, ispričana kroz isprepletane sudbine njihovih vršnjaka i svih onih, koji su u želji za boljim životom, napravili pogrešan izbor.\n“Ovaj scenario je rezultat moje potrebe da na poučan način prenesem mlađim generacijama sve ono što sam kao klinac doživeo i preživeo odrastajući 90-ih godina na ulicama beogradskog naselja Mirijevo, okružen ekstremnim nasiljem i siromaštvom, u svetu bez heroja. Scenario je posvećen mojim preminulim drugovima i drugaricama, a moj junak govori u njihovo ime“, izjavio je Miloš Avramović.\nPored Miloša Bikovića u filmu igraju i Miodrag Radonjić, Dragan Bjelogrlić, Nebojša Glogovac, Miloš Timotijević, Jovana Stojiljković, Srđan Todorović, Bogdan Diklić, Aleksandar Berček, kao i gosti iz Bugarske Hristo Shopov i Ivaylo Zahariev.\nOvo uzbudljivo filmsko ostvarenje gledaoce otvoriće ovogodišnji Festival glumačkih ostvarenja u Nišu, dok je beogradska premijera zakazana za 14. novembar.


Šta treba da znate ako želite da proverite antitela posle vakcine? - Boom93\nNajbolje vreme da se provere antitela je dve nedelje posle revakcine, ali treba se dobro raspitati koji test uraditi kako bi pokazao pravu sliku, rekla je doktorka Marija Gnjatović iz Instituta za primenu nuklearne energije. Posle vakcine važno je da ELISA test bude baziran na primeni S proteina, kaže Gnjatovićeva.\nGostujući u “Ordinaciji” na RTS-u, doktorka Gnjatović je objasnila da se analiza efekta vakcina u smislu stvaranja humoralnog odgovora radi testiranjem prisustva IGG klase antitela, primenom seroloških testova, a najčešće su u pitanju ELISA testovi.\nOznakeAntitela Koronavirus Srbija vakcina